qundao/data-zh-poetry huggingface dataset:
次韵张矩臣迪功见示建除体
作者：陈与义
朝代：宋

建德我故国，归哉遄我驱。
除道得欢伯，荆棘无复余。
满怀秋月色，未觉饥肠虚。
平林过西风，为我起笙竽。
定知张公子，能共寂寞娱。
执此以赠君，意重貂襜褕。
破帽与青鞋，耐久心亦舒。
危处要进步，安处勿停车。
成亏在道德，不在功利区。
收视以为期，问君此何如。
开尊且复饮，辞费道已迂。
闭口味更长，香断窗棂疏。
次韵张矩臣迪功见示建除体
作者：陈与义
朝代：宋

建德我故国，归哉遄我驱。除道得欢伯，荆棘无复馀。满怀秋月色，未觉饥肠虚。平林过西风，为我起笙竽。定知张公子，能共寂寞娱。执此以赠君，意重貂襜褕。破帽与青鞋，耐久心亦舒。危处要进步，安处勿停车。成亏在道德，不在功利区。收视以为期，问君此何如。开尊且复饮，辞费道已迂。闭口味更长，香断窗棂疏。
次韵张矩臣迪功见示建除体
作者：陈与义
朝代：宋

建德我故国，归哉遄我驱。
除道得欢伯，荆棘无復余。
满怀秋月色，未觉饥肠虚。
平林过西风，为我起笙竽。
定知张公子，能共寂寞娱。
执此以赠君，意重貂襜褕。
破帽与青鞋，耐久心亦舒。
危处要进步，安处勿停车。
成亏在道德，不在功利区。
收视以为期，问君此何如。
开尊且復饮，辞费道已迂。
闭口味更长，香断窗櫺疏。
次韵张迪功春日
作者：陈与义
朝代：宋
体裁：七言律诗

年年春日寒欺客，今日春无一半寒。不觉转头逢岁换，便须揩目待花看。争新游女幡垂鬓，依旧先生日照盘。从此不忧风雪厄，杖藜时可过苏端。
次韵景纯道中寄大成
作者：陈与义
朝代：宋

闻道歌行伏李绅，古来贤守是诗人。
久钦乐广怀披雾，一见周瑜胜钦醇。
海内期公黄合老，尊前容我白纶巾。
佳篇咀嚼真堪饱，此日何忧甑有尘。
次韵景纯道中寄大成
作者：陈与义
朝代：宋
体裁：七言律诗

闻道歌行伏李绅，古来贤守是诗人。久钦乐广怀披雾，一见周瑜胜饮醇。海内期公黄閤老，尊前容我白纶巾。佳篇咀嚼真堪饱，此日何忧甑有尘。
次韵王尧明郊祀显相之作
作者：陈与义
朝代：宋

奏书初不待衡谭，奠璧都南万玉参。黄屋倚霄明半夜，紫坛承明眩诸龛。声喧大吕初终六，影动玄圭陟降三。可是天公须羯鼓，已回寒驭作春酣。
次韵王尧明郊祀显相之作
作者：陈与义
朝代：宋
体裁：七言律诗

奏书初不待衡谭，奠璧都南万玉参。黄屋倚霄明半夜，紫坛承月眩诸龛。声喧大吕初终六，影动玄圭陟降三。可是天公须羯鼓，已回寒驭作春酣。
次韵答张迪功坐上见贻张将赴南都任
作者：陈与义
朝代：宋

足钱便可不须侯，免对妻儿赋百忧。一笑相逢亦奇事，平生所得是清流。谈天安用如邹子，扫地还应学赵州。南北东西底非梦，心闲随处有真游。千首能轻万户侯，诵君佳句解人忧。梦阑尘里功名晚，笑罢尊前岁月流。世事无穷悲客子，梅花欲动忆吾州。明朝又作河梁别，莫负平生马少游。
次韵答张迪功坐上见贻张将赴南都任·其二
作者：陈与义
朝代：宋

千首能轻万户侯，诵君佳句解人忧。
梦阑尘裏功名晚，笑罢尊前岁月流。
世事无穷悲客子，梅花欲动忆吾州。
明朝又作河梁别，莫负平生马少游。
次韵答张迪功坐上见贻张将赴南都任·其二
作者：陈与义
朝代：宋

千首能轻万户侯，诵君佳句解人忧。梦阑尘里功名晚，笑罢尊前岁月流。世事无穷悲客子，梅花欲动忆吾州。明朝又作河梁别，莫负平生马少游。
次韵答张迪功坐上见贻张将赴南都任二首
作者：陈与义
朝代：宋
体裁：七言律诗

足钱便可不须侯，免对妻儿赋百忧。一笑相逢亦奇事，平生所得是清流。谈天安用如邹子，扫地还应学赵州。南北东西底非梦，心闲随处有真游。
次韵谢吕居仁居仁时寓贺州
作者：陈与义
朝代：宋

别君不觉岁时荒，岂意相从魑魅乡。
箧裏诗书总零落，天涯形貌各昂藏。
江南今岁无胡虏，岭表穷冬有雪霜。
傥可卜邻吾欲住，草茅为盖竹为梁。
次韵谢吕居仁居仁时寓贺州
作者：陈与义
朝代：宋

别君不觉岁时荒，岂意相从魑魅乡。箧里诗书总零落，天涯形貌各昂藏。江南今岁无胡虏，岭表穷冬有雪霜。傥可卜邻吾欲住，草茅为盖竹为梁。
次韵谢天宁老见贻
作者：陈与义
朝代：宋

庭柏不受寒，依然照人绿。雾收晨光发，可玩不可掬。道人方出定，不复辨羊鹿。微云度遥天，一笑立于独。嗟予晚闻道，学看传灯录。三生蠹书鱼，万卷今可束。毂虽已破碎，犹欲大其辐。是身堪底用，况乃五斗粟。自从识师面，日月几转毂。受师炉中烟，无处著荣辱。周妻与何肉，恨我未免俗。从今谢百事，请作龟头缩。却笑长沙傅，区区问淹速。聊将非舌言，往和无谱曲。
次韵谢天宁老见贻
作者：陈与义
朝代：宋

庭柏不受寒，依然照人绿。雾收晨光发，可玩不可掬。道人方出定，不复辨羊鹿。微云度遥天，一笑立於独。嗟予晚闻道，学看传灯录。三生蠹书鱼，万卷今可束。毂虽已破碎，犹欲大其幅。是身堪底用，况乃五斗粟。自从识师面，日月几转毂。受师炉中烟，无处著荣辱。周妻与何肉，恨我未免俗。从今谢百事，请作龟头缩。却笑长沙传，区区问淹速。聊将非舌言，往和无谱曲。
次韵谢天宁老见贻
作者：陈与义
朝代：宋

庭柏不受寒，依然照人绿。
雾收晨光发，可玩不可掬。
道人方出定，不復辨羊鹿。
微云度遥天，一笑立于独。
嗟予晚闻道，学看传灯录。
三生蠹书鱼，万卷今可束。
毂虽已破碎，犹欲大其辐。
是身堪底用，况乃五斗粟。
自从识师面，日月几转毂。
受师炉中烟，无处着荣辱。
周妻与何肉，恨我未免俗。
从今谢百事，请作龟头缩。
却笑长沙傅，区区问淹速。
聊将非舌言，往和无谱曲。
次韵谢心老以缘事至鲁山
作者：陈与义
朝代：宋

禅师瓶貯几多空，欲问以书无去鸿。
鲁县人迎波若杖，天宁树起吉祥风。
荒山春色篇章里，快士交情笔砚中。
一日尘沙双碧眼，归时应与去时同。
次韵谢心老以缘事至鲁山
作者：陈与义
朝代：宋

禅师瓶贮几多空，欲问以书无去鸿。
鲁县人迎波若杖，天宁树起吉祥风。
荒山春色篇章裏，快士交情笔砚中。
一日尘沙双碧眼，归时应与去时同。
次韵谢心老以缘事至鲁山
作者：陈与义
朝代：宋

禅师瓶贮几多空，欲问以书无去鸿。鲁县人迎波若杖，天宁树起吉祥风。荒山春色篇章里，快士交情笔砚中。一日尘沙双碧眼，归时应与去时同。
次韵谢文骥主簿见寄兼示刘宣叔
作者：陈与义
朝代：宋
体裁：古风

断蓬随天风，飘荡去何许。寒草不自振，生死依墙堵。两途俱寂寞，众手剧云雨。坐令习主簿，下与鸡鹜伍。遥知竹林交，未肯一时数。翩翩三语掾，智与谩相补。髯刘吾所畏，道屈空去鲁。子才亦落落，倾盖极许予。四夔照河滨，一笑宽逆旅。堂堂吾景方，去作泉下土。未知我露电，能复几寒暑。思莼久未决，食荠转觉苦。我不逮诸子，要先诸子去。不种杨恽田，但灌吕安圃。未知谁善酿，可作孔文举。十年亦晚矣，请便事斯语。
次韵谢文骥主簿见寄兼示刘宣叔
作者：陈与义
朝代：宋

断蓬随天风，飘荡去何许。
寒草不自振，生死依墙堵。
两途俱寂寞，众手剧云雨。
坐令习主簿，下与鸡鹜伍。
遥知竹林交，未肯一时数。
翩翩三语掾，智与谩相补。
髯刘吾所畏，道屈空去鲁。
子才亦落落，倾盖极许予。
四夔照河滨，一笑宽逆旅。
堂堂吾景方，去作泉下土。
未知我露电，能復几寒暑。
思莼久未决，食荠转觉苦。
我不逮诸子，要先诸子去。
不种杨恽田，但灌吕安圃。
未知谁善酿，可作孔文举。
十年亦晚矣，请便事斯语。
次韵谢表兄张元东见寄
作者：陈与义
朝代：宋

平生张翰极风流，好事工文妙九州。
灯裏偶然同一笑，书来已似隔三秋。
林泉入梦吾当隐，花鸟催诗岁不留。
安得清谈一陶写，令人绝忆许文休。
次韵谢表兄张元东见寄
作者：陈与义
朝代：宋

平生张翰极风流，好事工文妙九州。灯里偶然同一笑，书来已似隔三秋。林泉入梦吾当隐，花鸟催诗岁不留。安得清谈一陶写，令人绝忆许文休。
次韵谢邢九思
作者：陈与义
朝代：宋
体裁：七言律诗

平生不接里闾欢，岂料相逢虺蜮坛。能赋君推三世事，倦游我弃七年官。流传恶语知谁好，勾引新篇得细看。六月山斋当暑令，风霜独发卷中寒。
次韵邢九思
作者：陈与义
朝代：宋
体裁：七言律诗

百年鼎鼎杂悲欢，老去初依六祖坛。玄晏不堪长抱病，子真那复更为官。山林未必容身得，颜面何宜与世看。白帝高寻最奇事，共君盟了不应寒。
次韵邢九思
作者：陈与义
朝代：宋

百年鼎鼎杂悲欢，老去初依六祖坛。
玄晏不堪长抱病，子真那復更为官。
山林未必容身得，颜面何宜与世看。
白帝高寻最奇事，共君盟了不应寒。
次韵邢子友
作者：陈与义
朝代：宋
体裁：七言律诗

壮士如今烂莫收，尚思抽矢射旄头。不堪苦雾侵衰鬓，稍喜和烟入戍楼。万里中原空费梦，三春胜日偶成游。青松远岭偏惊眼，薄晚阑干更少留。
欲离均阳而雨不止书八句寄何子应
作者：陈与义
朝代：宋
体裁：古风

江城八月枫叶凋，城头哦诗江动摇。秋雨留人意恋恋，水风泛树声萧萧。纶巾老子无远策，长作东西南北客。不如何逊在扬州，坐待梅花映妆额。
欲离均阳而雨不止书八句寄何子应
作者：陈与义
朝代：宋

江城八月枫叶凋，城头哦诗江动摇。
秋雨留人意恋恋，水风泛树声萧萧。
纶巾老子无远策，长作东西南北客。
不如何逊在扬州，坐待梅花映粧额。
正月十二日自房州城遇虏至奔入南山十五日抵回谷张家
作者：陈与义
朝代：宋

久谓事当尔，岂意身及之。避虏连三年，行半天四维。我非洛豪士，不畏穷谷饥。但恨平生意，轻了少陵诗。今年奔房州，铁马背后驰。造物亦恶剧，脱命真毫釐。南山四程云，布袜傲险巇。篱间老炙背，无意管安危。知我是朝士，亦复颦其眉。呼酒软客脚，菜本濯玉肌。穷途士易德，欢喜不复辞。向来贪读书，闭户生白髭。岂知九州内，有山如此奇。自宽实不情，老人亦解颐。投宿恍世外，青灯耿茅茨。夜半不能眼，涧水鸣声悲。
正月十二日自房州城遇虏至奔入南山十五日抵回谷张家
作者：陈与义
朝代：宋

久谓事当尔，岂意身及之。
避虏连三年，行半天四维。
我非洛豪士，不畏穷谷饥。
但恨平生意，轻了少陵诗。
今年奔房州，铁马背后驰。
造物亦恶剧，脱命真毫釐。
南山四程云，布袜傲险巇。
篱间老炙背，无意管安危。
知我是朝士，亦復颦其眉。
呼酒软客脚，菜本濯玉肌。
穷途士易德，欢喜不復辞。
向来贪读书，闭户生白髭。
岂知九州内，有山如此奇。
自宽实不情，老人亦解颐。
投宿恍世外，青灯耿茅茨。
夜半不能眼，涧水鸣声悲。
正月十二日至邵州十三日夜暴雨滂沱
作者：陈与义
朝代：宋
体裁：古风

邵州正月风气殊，鹑尾之南更山坞。昨日已见三月花，今夜还闻五更雨。笺与天公一破颜，走避北狄趋南蛮。梦到龙门听涧水，觉来檐溜正潺潺。
正月十六日夜二绝
作者：陈与义
朝代：宋

正月十六夜，竹篱田父家。明月照树影，满山如龙蛇。二更风薄竹，悲吟连夜分。村西递馀韵，应胜此间闻。
正月十六日夜二绝·其一
作者：陈与义
朝代：宋
体裁：五言绝句

正月十六夜，竹篱田父家。明月照树影，满山如龙蛇。
正月十六日夜二绝·其二
作者：陈与义
朝代：宋

二更风薄竹，悲吟连夜分。
村西递余韵，应胜此间闻。
正月十六日夜二绝·其二
作者：陈与义
朝代：宋

二更风薄竹，悲吟连夜分。村西递馀韵，应胜此间闻。
水车
作者：陈与义
朝代：宋
体裁：七言绝句

江边终日水车鸣，我自平生爱此声。风月一时都属客，杖藜聊复寄诗情。
水车
作者：陈与义
朝代：宋

江边终日水车鸣，我自平生爱此声。
风月一时都属客，杖藜聊復寄诗情。
汝州吴学士观我斋分韵得真字
作者：陈与义
朝代：宋
体裁：古风

狂夫缚轩冕，自许稷契身。静者乐山林，谓是羲皇人。不如两忘快，内保一色醇。伟哉道山杰，滞此汝水滨。大来会阔步，小憩得幽欣。一斋有琴酒，万事无缁磷。不作子公书，肯受元规尘。人言君侯痴，我知丈人真。月明泉声细，雨过竹色新。是间有真我，宴坐方申申。
汝州吴学士观我斋分韵得真字
作者：陈与义
朝代：宋

狂夫缚轩冕，自许稷契身。静者乐山林，谓是羲皇人。不如两忘抉，内保一色醇。伟哉道山杰，滞此汝水滨。大来会阔步，小憩得幽欣。一斋有琴酒，万事无缁磷。不作子公书，肯受元规尘。人言君侯痴，我知丈人真。月明泉声细，雨过竹色新。而间有真我，宴坐方申申。
江南春
作者：陈与义
朝代：宋

雨后江上绿，客愁随眼新。桃花十里影，摇荡一江春。朝风迎船波浪恶，暮风送船无处泊。江南虽好不如归，老荠绕墙人得肥。
江南春
作者：陈与义
朝代：宋

雨后江上绿，客愁随眼新。
桃花十里影，摇荡一江春。
朝风迎船波浪恶，暮风送船无处泊。
江南虽好不如归，老荠遶墙人得肥。
江南春·雨后江上绿
作者：陈与义
朝代：宋

雨后江上绿，客悉随眼新。桃花十里影，摇荡一江春。朝风迎船波浪恶，暮风送船无处泊。江南虽好不如归，老蔼绕墙人得肥。
江梅
作者：陈与义
朝代：宋
体裁：古风

风雪集岁暮，江梅开不迟。朝来幽窗底，明珰缀青枝。上天播淑气，百卉分四时。寒村值西子，足以昌吾诗。
江梅
作者：陈与义
朝代：宋

风雪集岁暮，江梅开不迟。
朝来幽窗底，明璫缀青枝。
上天播淑气，百卉分四时。
寒村值西子，足以昌吾诗。
江行晚兴
作者：陈与义
朝代：宋
体裁：五言排律

曾听石楼水，今过邵州滩。一笑供舟子，五年经路难。云间落日淡，山下东风寒。烟岭丛花照，夕湾群鹭盘。生身后圣哲，随俗了悲欢。淹旅非吾病，悠悠良足叹。
江行野宿寄大光
作者：陈与义
朝代：宋

樯乌送我入蛮乡，天地无情白发长。万里回头看北斗，三更不寐听鸣榔。平生正出元子下，此去还经思旷傍。投老相逢难衮衮，共恢诗律撼潇湘。
江行野宿寄大光
作者：陈与义
朝代：宋

樯乌送我入蛮乡，天地无情白发长。万里回头看北斗，三更不寐听鸣榔。平生正出元子正，此去还经思旷傍。投老相逢难衮衮，共恢诗律撼潇湘。
江行野宿寄大光
作者：陈与义
朝代：宋

樯乌送我入蛮乡，天地无情白髮长。
万里回头看北斗，三更不寐听鸣榔。
平生正出元子下，此去还经思旷傍。
投老相逢难衮衮，共恢诗律撼潇湘。
汤池
作者：陈与义
朝代：宋
体裁：古风

暂出房陵道，得睹温泉穴。石窦流涓涓，涌出汤壶热。世言硫黄矿，吾恐犹凿说。地脉或使然，气机有凝结。泾澜无清期，弱流不负篾。此事竟茫然，谁舆精鉴别。日魄太阳精，万古同昭晰。显相类能推，奥理疑必阙。濯我足下尘，使我心内洁。安有华清池，艳妃清妖血。
泊宋田遇厉风作
作者：陈与义
朝代：宋
体裁：古风

逐队避狂寇，湖中可盘嬉。泊舟宋田港，俯仰看云移。造物犹不借，颠风忽横吹。洞庭何其大，浪挟雷车驰。可怜岸上竹，翻倒不自持。老夫元耐事，淹速本无期。会有天风定，见汝亭亭时。五月念貂裘，竟生薄暮悲。萧萧不自畅，耿耿独题诗。
法驾导引
作者：陈与义
朝代：宋

子歌词以侑，凡九阕，皆非人世语。或记之以问一道士，道士惊曰：“此赤城韩夫人所制水府蔡真君法驾导引也，乌衣女子疑龙”云。得其三而亡其六，拟作三阕朝元路，朝元路，同驾玉华君。千乘载花红一色，人间遥指是祥云。回望海光新。
法驾导引
作者：陈与义
朝代：宋

朝元路，朝元路，同驾玉华君。千乘载花红一色，人间遥指是祥云。回望海光新。东风起，东风起，海上百花摇。十八风鬟云半动，飞花和雨著轻绡。归路碧迢迢。帘漠漠，帘漠漠，天澹一帘秋。自洗玉舟斟白醴，月华微映是空舟。歌罢海西流。
法驾导引·东风起
作者：陈与义
朝代：宋

东风起，东风起，海上百花摇。
十八风鬟云半动，飞花和雨着轻绡。
归路碧迢迢。
法驾导引·帘漠漠
作者：陈与义
朝代：宋
体裁：词

帘漠漠，帘漠漠，天澹一帘秋。自洗玉舟斟白醴，月华微映是空舟。歌罢海西流。
法驾导引·朝元路
作者：陈与义
朝代：宋
体裁：词

朝元路，朝元路，同驾玉华君。千乘载花红一色，人间遥指是祥云。回望海光新。
法驾导引（三之三）
作者：陈与义
朝代：宋

帘漠漠，帘漠漠，天淡一帘秋。自洗玉舟斟白醴，月华微映是空舟。歌罢海西流。
法驾导引（三之二）
作者：陈与义
朝代：宋
体裁：词

东风起，东风起，海上百花摇。十八风鬟云半动，飞花和雨著轻绡。归路碧迢迢。
泛舟入前仓
作者：陈与义
朝代：宋

曾皷盐田棹，前仓不足言。
尽行江左路，初过浙东村。
春去花无迹，潮归岸有痕。
百年都几日，聊復信干坤。
泛舟入前仓
作者：陈与义
朝代：宋
体裁：五言律诗

曾鼓盐田棹，前仓不足言。尽行江左路，初过浙东村。春去花无迹，潮归岸有痕。百年都几日，聊复信乾坤。
洛头书事
作者：陈与义
朝代：宋
体裁：五言律诗

纶巾古鹤氅，日暮槲林间。谁使翁迎客，应闻屐响山。占年又得熟，劝我不须还。村酒困壮士，水风吹醉颜。
浣溪沙·离杭日梁仲谋惠酒极清而美
作者：陈与义
朝代：宋

七月十二日晚卧小阁，已而月上，独酌数杯送了栖鸦复暮钟。栏干生影曲屏东。卧看孤鹤驾天风。起舞一尊明月下，秋空如水酒如空。谪仙已去与谁同。
浣溪沙·送了栖鸦复暮钟
作者：陈与义
朝代：宋
体裁：词

送了栖鸦复暮钟。栏干生影曲屏东。卧看孤鹤驾天风。起舞一尊明月下，秋空如水酒如空。谪仙已去与谁同。
浴室观雨以催诗走群龙为韵得走字
作者：陈与义
朝代：宋

微云生屋脊，攲枕看培塿。崔嵬乱一瞬，泰华入搔首。须臾万银竹，壮观惊户牖。摧击竟自碎，映空白烟走。馀飙送未了，日色在井口。去冬三寸雪，寒日澹相守。商量细细融，未觉经旬久。谁能料天工，办此颖脱手。一凉满天地，平分到庭柳。叶端啸馀风，送我一杯酒。画屏题细字，尽记同来友。俗眼之所遗，此事当不朽。
浴室观雨以催诗走群龙为韵得走字
作者：陈与义
朝代：宋

微云生屋脊，欹枕看培塿。
崔嵬乱一瞬，泰华入搔首。
须臾万银竹，壮观惊户牖。
摧击竟自碎，映空白烟走。
余飚送未了，日色在井口。
去冬三寸雪，寒日澹相守。
商量细细融，未觉经旬久。
谁能料天工，办此颖脱手。
一凉满天地，平分到庭柳。
叶端啸余风，送我一杯酒。
画屏题细字，尽记同来友。
俗眼之所遗，此事当不朽。
浴室观雨以催诗走群龙为韵得走字
作者：陈与义
朝代：宋

微云生屋脊，欹枕看培塿。
崔嵬乱一瞬，泰华入搔首。
须臾万银竹，壮观惊户牖。
摧击竟自碎，映空白烟走。
余飚送未了，日色在井口。
去冬三寸雪，寒日澹相守。
商量细细融，未觉经旬久，
谁能料天工，办此颖脱手。
一凉满天地，平分到庭柳。
叶端啸余风，送我一杯酒。
画屏题细字，尽记同来友。
俗眼之所遗，此事当不朽。
海棠
作者：陈与义
朝代：宋

春雨夜有声，连林杏花落。海棠已复动，寒食岂寂寞。人间有此丽，赴我隔年约。花叶两分明，春阴耿帘幕。东风吹不断，日暮胭脂薄。何可无我吟，三叫恨诗恶。
海棠
作者：陈与义
朝代：宋

春雨夜有声，连林杏花落。
海棠已復动，寒食岂寂寞。
人间有此丽，赴我隔年约。
花叶两分明，春阴耿帘幙。
东风吹不断，日暮臙脂薄。
何可无我吟，三叫恨诗恶。
海棠
作者：陈与义
朝代：宋

红妆翠袖一番新，人向园林作好春。
却笑华清夸睡足，只今罗袜久无尘。
海棠
作者：陈与义
朝代：宋

红妆翠袖一番新，又向园林作好春。却笑华清誇睡足，只今罗袜久无尘。
海棠
作者：陈与义
朝代：宋

红粧翠袖一番新，人向园林作好春。
却笑华清夸睡足，只今罗袜久无尘。
清平乐（木犀）
作者：陈与义
朝代：宋
体裁：词

黄衫相倚。翠葆层层底。八月江南风日美。弄影山腰水尾。楚人未识孤妍。离骚遗恨千年。无住庵中新事，一枝唤起幽禅。
清明
作者：陈与义
朝代：宋

雨晴闲步涧边沙，行入荒林闻乱鸦。
寒食清明惊客意，暖风迟日醉梨花。
书生投老王官谷，壮士偷生漂母家。
不用秋千与蹴踘，只将诗句答年华。
清明
作者：陈与义
朝代：宋

雨晴闲步涧边沙，行入荒林闻乱鸦。
寒食清明惊客意，暖风迟日醉梨花。
书生投老王官谷，壮士偷生漂母家。
不用秋韆与蹴游，只将诗句答年华。
清明
作者：陈与义
朝代：宋

雨晴闲步涧边沙，行入荒林闻乱鸦。寒食清明惊客意，暖风迟日醉梨花。书生投老王官谷，壮士偷生漂母家。不用鞦韆与蹴游，只将诗句答年华。
清明
作者：陈与义
朝代：宋
体裁：七言律诗

雨晴闲步涧边沙，行入荒林闻乱鸦。寒食清明惊客意，暖风迟日醉梨花。书生投老王官谷，壮士偷生漂母家。不用鞦韆与蹴鞠，只将诗句答年华。
清明二绝
作者：陈与义
朝代：宋

街头女儿双髻鸦，随蜂趁蝶学夭邪。东风也作清明节，开遍来禽一树花。卷地风抛市井声，病夫危坐了清明。一帘晚日看收尽，杨柳微风百媚生。
清明二绝·其一
作者：陈与义
朝代：宋
体裁：七言绝句

街头女儿双髻鸦，随蜂趁蝶学夭邪。东风也作清明节，开遍来禽一树花。
清明二绝·其二
作者：陈与义
朝代：宋

卷地风抛市井声，病无危坐了清明。一帘晚日看收尽，杨柳微风百媚生。
清明二绝（其二）
作者：陈与义
朝代：宋
体裁：诗

卷地风抛市井声，病夫危坐了清明。一帘晚日看收尽，杨柳微风百媚生。
渔家傲（福建道中）
作者：陈与义
朝代：宋
体裁：词

今日山头云欲举。青蛟素凤移时舞。行到石桥闻细雨。听还住。风吹却过溪西去。我欲寻诗宽久旅。桃花落尽春无所。渺渺篮舆穿翠楚。悠然处。高林忽送黄鹂语。
渡江
作者：陈与义
朝代：宋

江南非不好，楚客自生哀。摇楫天平渡，迎人树欲来。雨馀吴岫立，日照海门开。虽异中原险，方隅亦壮哉。
渡江
作者：陈与义
朝代：宋

江南非不好，楚客自生哀。
摇檝天平渡，迎人树欲来。
雨余吴岫立，日照海门开。
虽异中原险，方隅亦壮哉。
游东岩
作者：陈与义
朝代：宋

散策东岩路，梦中曾记经。
斜晖射残雪，岩谷遍晶荧。
鸦鸣山寂寂，意迥川冥冥。
乘兴欲穷讨，会心还少停。
新晴远村白，薄暮群峯青。
危途通仙境，胜日行画屏。
岂独凈一念，将期朝百灵。
不同南涧咏，悲慨满中扃。
游东岩
作者：陈与义
朝代：宋

散策东岩路，梦中曾记经。斜晖射残雪，岩谷遍晶荧。鸦鸣山寂寂，意迥川冥冥。乘兴欲穷讨，会心还少停。新晴远村白，薄暮群峰青。危途通仙境，胜日行画屏。岂独冷一念，将期朝百灵。不同南涧咏，悲慨满中扃。
游东岩
作者：陈与义
朝代：宋

散策东岩路，梦中曾记经。斜晖射残雪，岩谷遍晶荧。鸦鸣山寂寂，意迥川冥冥。乘兴欲穷讨，会心还少停。新晴远村白，薄暮群峰青。危途通仙境，胜日行画屏。岂独净一念，将期朝百灵。不同南涧咏，悲慨满中扃。
游八关寺后池上
作者：陈与义
朝代：宋
体裁：五言律诗

落日生春色，微澜动古池。柳林横绝野，藜杖去寻诗。不有今年谪，争成此段奇。殷勤雪颅老，随客转荒陂。
游南嶂同孙信道
作者：陈与义
朝代：宋

遥瞻南嶂深复深，双崖与天藏太阴。青鞋济胜不能懒，踏破积雪穷崎嵚。空中朽树抱孤筱，无窍苍壁生横林。孤禽三叫危石裂，欲返未返神萧森。磴回忽然何处所，当面烟如翠蛟舞。石门泄风无昼夜，古木截道藏雷雨。丹丘赤城去几许，下视人间足尘土。放身天地不自知，导以龙蛇翼熊虎。山中异事记今晨，杖藜得道孙与陈。
游南嶂同孙信道
作者：陈与义
朝代：宋

遥瞻南嶂深复深，双崖与天藏太阴。青鞋济胜不能懒，踏破积雪穷崎嶔。空中朽树抱孤筱，无窍苍壁生横林。孤禽三叫危石裂，欲返未返神萧森。磴回忽然何处所，当面烟如翠蛟舞。石门泄风无昼夜，古木截道藏雷雨。丹丘赤城去几许，下视人间足尘土。放身天地不自知，导以龙蛇翼熊餐。山中异事记今晨，杖藜得道孙与陈。
游南嶂同孙信道
作者：陈与义
朝代：宋

遥瞻南嶂深復深，双崖与天藏太阴。
青鞋济胜不能懒，踏破积雪穷崎嵚。
空中朽树抱孤篠，无窍苍壁生横林。
孤禽三叫危石裂，欲返未返神萧森。
磴迴忽然何处所，当面烟如翠蛟舞。
石门泄风无昼夜，古木截道藏雷雨。
丹丘赤城去几许，下视人间足尘土。
放身天地不自知，导以龙蛇翼熊虎。
山中异事记今晨，杖藜得道孙与陈。
游岘山次韵三首
作者：陈与义
朝代：宋

夜度一程云，平明踏山址。山神岂妒我，飞雨乱眸子。重岳衮衮去，前杰后俊伟。晦明更百态，始望那及此。路穷得精庐，税驾咨祖始。老僧千金意，佳处相指似。先生一笑领，得句易翻水。安石未归山，却要山料理。奇哉此一段，惊世无前轨。酬山以快饮，春蕨正滋旨。一丘傥许予，高卧饱松髓。城中谩拄笏，那知有兹事。高人买山隐，百万犹恨少。客儿最省事，有屐一生了。东庄良不遥，十里望缥缈。萦纡并麦垄，翠浪四山绕。先生滞鹿车，去程通凤沼。暂来山泉上，思与飞云杳。云北接云南，一径绝纷扰。竹林怀风雨，目断极窈窈。从来无世尘，相对真不挠。龙儿争地出，头角已表表。先生嘱支郎，勿使斤斧夭。终当乞一杖，险路扶吾老。转路山突兀，众山之所望。懒融不下山，揖山会虚堂。大空出盘嬉，小空时侍傍。我游瞻铁凤，力尽随木羊。石窗非人世，意欲淩风翔。巉巉窗中人，出定发有霜。过眼几浮烟，关身一禅床。教我安心法，入鸟不乱行。似知使君尊，起炷柏子香。陇云亦堪寄，分作我归装。好在窗前竹，伴师老苍苍。
游岘山次韵三首
作者：陈与义
朝代：宋

夜度一程云，平明踏山址。山神岂妬我，飞雨乱眸子。重岳衮衮去，前杰后俊伟。晦明更百态，始望那及此。路穷得精庐，税驾谘祖始。老僧千金意，佳处相指似。先生一笑领，得句易翻水。安石未归山，却要山料理。奇哉此一段，惊世无前轨。酬山以快饮，春蕨正滋旨。一丘傥许予，高卧饱松髓。城中谩拄笏，那知有兹事。
游岘山次韵三首
作者：陈与义
朝代：宋

转路山突兀，众山之所望。
懒融不下山，揖山会虚堂。
大空出盘嬉，小空时侍傍。
我游瞻铁凤，力尽随木羊。
石窗非人世，意欲凌风翔。
巉巉窗中人，出定发有霜。
过眼几浮烟，关身一禅床。
教我安心法，入鸟不乱行。
似知使君尊，起炷柏子香。
陇云亦堪寄，分作我归装。
好在窗前竹，伴师老苍苍。
游岘山次韵三首
作者：陈与义
朝代：宋

高人买山隐，百万犹恨少。
客儿最省事，有屐一生了。
东庄良不遥，十里望缥缈。
萦纡并麦垅，翠浪四山绕。
先生滞鹿车，去程通凤沼。
暂来山泉上，思与飞云杳。
云北接云南，一迳绝纷扰。
竹林怀风雨，目断极窈窈。
从来无世尘，相对真不挠。
龙儿争地出，头角已表表。
先生嘱支郎，勿使斤斧夭。
终当乞一杖，险路扶吾老。
游岘山次韵三首·其一
作者：陈与义
朝代：宋

夜度一程云，平明踏山址。山神岂妒我，飞雨乱眸子。重岳衮衮去，前杰后俊伟。晦明更百态，始望那及此。路穷得精庐，税驾咨祖始。老僧千金意，佳处相指似。先生一笑领，得句易翻水。安石未归山，却要山料理。奇哉此一段，惊世无前轨。酬山以快饮，春蕨正滋旨。一丘傥许予，高卧饱松髓。城中谩拄笏，那知有兹事。
游岘山次韵三首·其一
作者：陈与义
朝代：宋

夜度一程云，平明踏山址。
山神岂妬我，飞雨乱眸子。
重岳衮衮去，前杰后俊伟。
晦明更百态，始望那及此。
路穷得精庐，税驾咨祖始。
老僧千金意，佳处相指似。
先生一笑领，得句易翻水。
安石未归山，却要山料理。
奇哉此一段，惊世无前轨。
酬山以快饮，春蕨正滋旨。
一丘傥许予，高卧饱松髓。
城中谩拄笏，那知有兹事。
游岘山次韵三首·其三
作者：陈与义
朝代：宋

转路山突兀，众山之所望。
懒融不下山，揖山会虚堂。
大空出盘嬉，小空时侍傍。
我游瞻铁凤，力尽随木羊。
石窗非人世，意欲凌风翔。
巉巉窗中人，出定髮有霜。
过眼几浮烟，关身一禅床。
教我安心法，入鸟不乱行。
似知使君尊，起炷柏子香。
陇云亦堪寄，分作我归装。
好在窗前竹，伴师老苍苍。
游岘山次韵三首·其三
作者：陈与义
朝代：宋

转路山突兀，众山之所望。懒融不下山，揖山会虚堂。大空出盘嬉，小空时侍傍。我游瞻铁凤，力尽随木羊。石窗非人世，意欲淩风翔。巉巉窗中人，出定发有霜。过眼几浮烟，关身一禅床。教我安心法，入鸟不乱行。似知使君尊，起炷柏子香。陇云亦堪寄，分作我归装。好在窗前竹，伴师老苍苍。
游岘山次韵三首·其二
作者：陈与义
朝代：宋

高人买山隐，百万犹恨少。客儿最省事，有屐一生了。东庄良不遥，十里望缥缈。萦纡并麦垄，翠浪四山绕。先生滞鹿车，去程通凤沼。暂来山泉上，思与飞云杳。云北接云南，一径绝纷扰。竹林怀风雨，目断极窈窈。从来无世尘，相对真不挠。龙儿争地出，头角已表表。先生嘱支郎，勿使斤斧夭。终当乞一杖，险路扶吾老。
游岘山次韵三首·其二
作者：陈与义
朝代：宋

高人买山隐，百万犹恨少。
客儿最省事，有屐一生了。
东庄良不遥，十里望缥缈。
萦纡并麦垅，翠浪四山绕。
先生滞鹿车，去程通凤沼。
暂来山泉上，思与飞云杳。
云北接云南，一径绝纷扰。
竹林怀风雨，目断极窈窈。
从来无世尘，相对真不挠。
龙儿争地出，头角已表表。
先生嘱支郎，勿使斤斧夭。
终当乞一杖，险路扶吾老。
游慧林寺以三峡炎蒸定有无为韵得定字是日欲
作者：陈与义
朝代：宋

我如东郊马，欹侧甘瘦病。今晨举足轻，起行得幽胜。抚窗唤懒融，槁面初出定。眼中无长物，坐久炉烟正。门前几乌帽，来往送朝暝。岂知帽影边，有地白日静。宝阁阴肃肃，童子色不令。年来惜违人，一笑取归径。愿言捐何肉，终岁奉清净。檐铎岂印吾，出门有余听。
游慧林寺以三峡炎蒸定有无为韵得定字是日欲逃暑阁下而守阁童子持不可
作者：陈与义
朝代：宋

我如东郊马，攲侧甘瘦病。今晨举足轻，起行得幽胜。抚窗唤懒融，槁面初出定。眼中无长物，坐久炉烟正。门前几乌帽，来往送朝暝。岂知帽影边，有地白日静。宝阁阴肃肃，童子色不令。年来惜违人，一笑取归径。愿言捐何肉，终岁奉清净。檐铎岂印吾，出门有馀听。
游慧林寺以三峡炎蒸定有无为韵得定字是日欲逃暑阁下而守阁童子持不可
作者：陈与义
朝代：宋

我如东郊马，欹侧甘瘦病。
今晨举足轻，起行得幽胜。
抚窗唤懒融，槁面初出定。
眼中无长物，坐久炉烟正。
门前几乌帽，来往送朝暝。
岂知帽影边，有地白日静。
宝阁阴肃肃，童子色不令。
年来惜违人，一笑取归径。
愿言捐何肉，终岁奉清凈。
檐铎岂印吾，出门有余听。
游玉仙观以春风吹倒人为韵得吹字
作者：陈与义
朝代：宋

清游天不借，破帽沙疾吹。下马榱桷鸣，未恨十里陂。风余檐铎语，坐定炉烟迟。新春碧瓦丽，古意乔木奇。黄冠见客喜，此士定不羁。但愧城中尘，浼子青松枝。人间争夺丑，我亦寄枯棋。输赢共一笑，马影催归时。
游玉仙观以春风吹倒人为韵得吹字
作者：陈与义
朝代：宋

清游天不借，破帽沙疾吹。下马榱桷鸣，未恨十里陂。风馀檐铎语，坐定炉烟迟。新春碧瓦丽，古意乔木奇。黄冠见客喜，此士定不羁。但愧城中尘，浼子青松枝。人间争夺丑，我亦寄枯棋。输赢共一笑，马影催归时。
游秦岩
作者：陈与义
朝代：宋

秦岩昧旧闻，胜会非复常。异哉五里秘，发此一日狂。篝灯破大阴，拄杖入仙乡。散途杨梅实，承磴菡萏房。石液白瑶堕，泉气青霓翔。度危心欲动，逢衍兴未央。眩人黝谷深，覆我翠极长。降登穷田垄，开阖到鞠场。龙遮侧岸路，猫护高廪藏。力士倒履空，应真俨成行。碾缺神所吝，帐空仙莫量。水鸣泬寥内，柱立森罗傍。语闻受远响，力极生微阳。梦中出小窦，立处忽大荒。尘缘信深重，仙事岂渺茫。灵武唐业开，湘滨耀文章。望夷秦政坏，岭底畏祸殃。隐显非士意，安危存国纲。且复置此事，更将适何方。赋诗意未惬，吾欲栖僧廊。
游秦岩
作者：陈与义
朝代：宋

秦岩昧旧闻，胜会非复常。异哉五里秘，发此一日狂。篝灯破大阴，拄杖入仙乡。散途杨梅实，承磴菡萏房。石液白瑶堕，泉气青霓翔。度危心欲动，逢衍兴未央。眩人黝谷深，覆我翠极长。降登穷田垅，开阖到鞠场。龙遮侧岸路，猫护高廪藏。力士倒履空，应真俨成行。碾缺神所吝，帐空仙莫量。水鸣泬寥内，柱立森罗傍。语闻受远响，力极生微阳。梦中出小窦，立处忽大荒。尘缘信深重，仙事岂渺茫。灵武唐业开，湘滨耀文章。望夷秦政坏，岭底畏祸殃。隐显非士意，安危存国纲。且复置此事，更将适何方。赋诗意未惬，吾欲栖僧廊。
游秦岩
作者：陈与义
朝代：宋

秦岩昧旧闻，胜会非復常。
异哉五里秘，发此一日狂。
篝灯破大阴，拄杖入仙乡。
散途杨梅实，承磴菡萏房。
石液白瑶堕，泉气青霓翔。
度危心欲动，逢衍兴未央。
眩人黝谷深，覆我翠极长。
降登穷田垅，开阖到鞠场。
龙遮侧岸路，猫护高廪藏。
力士倒履空，应真俨成行。
碾缺神所吝，帐空仙莫量。
水鸣泬寥内，柱立森罗傍。
语闻受远响，力极生微阳。
梦中出小窦，立处忽大荒。
尘缘信深重，仙事岂渺茫。
灵武唐业开，湘滨耀文章。
望夷秦政坏，岭底畏祸殃。
隐显非士意，安危存国纲。
且復置此事，更将适何方。
赋诗意未惬，吾欲栖僧廊。
游紫逻洞
作者：陈与义
朝代：宋

我不愿封万户侯，愿向紫逻从公游。
郓州溪堂虢州洞，未有退之诗可留。
水近山流清澈底，竹饱千霜节如此。
廊庙之具千金躯，底事便着山岩裏。
蒲鞭挂壁一事无，环佩声中了朝晡。
祝融不到林深处，客至五月怀貂狐。
徇华大夫无此乐，从渠遮山用翠幙。
若问此间奇绝处，但道胸中有丘壑。
游紫逻洞
作者：陈与义
朝代：宋

我不愿封万户侯，愿向紫逻从公游。郓州溪堂虢州洞，未有退之诗可留。水近山流清澈底，竹饱千霜节如此。廊庙之具千金躯，底事便著山岩里。蒲鞭挂壁一事无，环佩声中了朝晡。祝融不到林深处，客至五月怀貂狐。徇华大夫无此乐，从渠遮山用翠幕。若问此间奇绝处，但道胸中有丘壑。
游紫逻洞
作者：陈与义
朝代：宋

我不愿封万户侯，愿向紫逻从公游。郓州溪堂虢州洞，未有退之诗可留。水近山流清澈底，竹饱千霜节如此。廓庙之具千金躯，底事便着山岩里。蒲鞭挂壁一事无，环佩声中了朝晡。祝融不到林深处，客至五月怀貂狐。徇华大夫无此乐，从渠遮山用翠幙。若问此间奇绝处，但道胸中有丘壑。
游葆真池上
作者：陈与义
朝代：宋
体裁：古风

墙厚不盈咫，人间隔蓬莱。高柳唤客游，我辈御风来。坐久落日尽，澹澹池光开。白云行水中，一笑三徘徊。鸭儿轻岁月，不受急景催。试作弄篙惊，徐去首不回。无心与境接，偶遇信悠哉。再来知何似，有句端难裁。
游葆真池上
作者：陈与义
朝代：宋

墙厚不盈咫，人间隔蓬莱。
高柳唤客游，我辈御风来。
坐久落日尽，澹澹池光开。
白云行水中，一笑三徘徊。
鸭儿轻岁月，不受急景催。
试作弄篙惊，徐去首不迴。
无心与境接，偶遇信悠哉。
再来知何似，有句端难裁。
游董园
作者：陈与义
朝代：宋

西园可散发，何必赋远游。地旷多雄风，叶声无时休。幸有济胜具，枯藜支白头。平生会心处，未觉身淹留。散坐青石床，松意淡欲秋。薄雨青众卉，深林耿微流。一凉天地德，物我俱夷犹。东北方用武，六月事戈矛。甲裳无乃重，腐儒故多忧。珍禽叫高树，且复寄悠悠。
游董园
作者：陈与义
朝代：宋

西园可散发，何必赋远游。地旷多雄风，叶声无时休。幸有济胜具，枯藜支白头。平生会心处，未觉身淹留。散坐青石床，松意淡欲秋。薄雨青众卉，深林耿微流。一凉天地德，物我俱夷犹。东北方用武，六有事戈矛。甲裳无乃重，腐儒故多忧。珍禽叫高树，且复寄悠悠。
游董园
作者：陈与义
朝代：宋

西园可散髮，何必赋远游。
地旷多雄风，叶声无时休。
幸有济胜具，枯藜支白头。
平生会心处，未觉身淹留。
散坐青石床，松意淡欲秋。
薄雨青众卉，深林耿微流。
一凉天地德，物我俱夷犹。
东北方用武，六月事戈矛。
甲裳无乃重，腐儒故多忧。
珍禽叫高树，且復寄悠悠。
游道林岳麓
作者：陈与义
朝代：宋

耽耽衡山麓，翠气横古今。
济胜得短筇，未怕山行深。
路盘天开阖，风动龙噫吟。
峯恋惨澹处，照以布地金。
世尊诸天上，燕坐朝千林。
向来修何行，不受安危侵。
道人轻殊胜，来客费幽寻。
恍然结愿香，独会三生心。
山中日易晚，坐失羣木阴。
勿唾此山地，后日重窥临。
游道林岳麓
作者：陈与义
朝代：宋
体裁：古风

耽耽衡山麓，翠气横古今。济胜得短筇，未怕山行深。路盘天开阖，风动龙噫吟。峰恋惨澹处，照以布地金。世尊诸天上，燕坐朝千林。向来修何行，不受安危侵。道人轻殊胜，来客费幽寻。恍然结愿香，独会三生心。山中日易晚，坐失群木阴。勿唾此山地，后日重窥临。
漫郎
作者：陈与义
朝代：宋

漫郎功业大悠然，拄笏看山了十年。
黑白半头明镜裏，丹青千树恶风前。
星霜屡费惊人句，天地元须使鬼钱。
踏破九州无一事，只今分付结跏禅。
漫郎
作者：陈与义
朝代：宋
体裁：七言律诗

漫郎功业大悠然，拄笏看山了十年。黑白半头明镜里，丹青千树恶风前。星霜屡费惊人句，天地元须使鬼钱。踏破九州无一事，只今分付结跏禅。
火后借居君子亭书事四绝呈粹翁
作者：陈与义
朝代：宋

入山从此不须深，君子亭中人不寻。
青竹短篱园昼静，梅花两树照春阴。
火后借居君子亭书事四绝呈粹翁
作者：陈与义
朝代：宋

天公恶剧逐番新，赖是今年有主人。君子亭中眠白昼，燕公楼上步青春。
火后借居君子亭书事四绝呈粹翁
作者：陈与义
朝代：宋

天公恶剧逐番新，赖是今年有主人。君子亭中眠白昼，燕公楼上眺青春。祝融回禄意佳哉，挽我梅花树下来。一夜东风不知惜，月明满树十分开。斫竹和梢编作篱，微风如在竹林时。无人来访庞居士，晚日疏阴光陆离。入山从此不须深，君子亭中人不寻。青竹短篱围昼静，梅花两树照春阴。
火后借居君子亭书事四绝呈粹翁·其一
作者：陈与义
朝代：宋
体裁：七言绝句

天公恶剧逐番新，赖是今年有主人。君子亭中眠白昼，燕公楼上眺青春。
火后借居君子亭书事四绝呈粹翁·其三
作者：陈与义
朝代：宋
体裁：七言绝句

斫竹和梢编作篱，微风如在竹林时。无人来访庞居士，晚日疏阴光陆离。
火后借居君子亭书事四绝呈粹翁·其二
作者：陈与义
朝代：宋
体裁：七言绝句

祝融回禄意佳哉，挽我梅花树下来。一夜东风不知惜，月明满树十分开。
火后借居君子亭书事四绝呈粹翁·其四
作者：陈与义
朝代：宋
体裁：七言绝句

入山从此不须深，君子亭中人不寻。青竹短篱围昼静，梅花两树照春阴。
火后问舍至城南有感
作者：陈与义
朝代：宋
体裁：七言律诗

魂伤瓦砾旧曾游，尚想奔烟万马遒。遂替胡儿作正月，绝知回禄相巴丘。书生性命惊频试，客子茅茨费屡谋。唯有君山故窈窕，一眉晴绿向人浮。
火蛾
作者：陈与义
朝代：宋
体裁：古风

阳光不照临，积阴生此类。非无惜死心，素有贼明意。粉穿红焰燋，翅扑兰膏沸。为尔一伤嗟，自弃非天弃。
点绛唇（紫阳寒食）
作者：陈与义
朝代：宋
体裁：词

寒食今年，紫阳山下蛮江左。竹篱烟锁。何处求新火。不解乡音，只怕人嫌我。愁无那。短歌谁和。风动梨花朵。
烧香
作者：陈与义
朝代：宋

明窗延静昼，默坐息诸缘。
聊将无穷意，寓此一炷烟。
当时戒定慧，妙供均人天。
我岂不清□，于今醒心然。
炉香袅孤碧，云缕飞数千。
悠然凌空去，缥缈随风还。
世事有过现，熏性无变迁。
应如水中月，波定还自丸。
烧香
作者：陈与义
朝代：宋
体裁：古风

明窗延静昼，默坐息诸缘。聊将无穷意，寓此一炷烟。当时戒定慧，妙供均人天。我岂不清□，于今醒心然。炉香袅孤碧，云缕飞数千。悠然凌空去，缥缈随风还。世事有过现，薰性无变迁。应如水中月，波定还自丸。
牡丹
作者：陈与义
朝代：宋
体裁：七言绝句

一自胡尘入汉关，十年伊洛路漫漫。青墩溪畔龙钟客，独立东风看牡丹。
独立
作者：陈与义
朝代：宋

篱门一徙倚，今夜天星繁。
独立人世外，唯闻涧水喧。
丛薄凝露气，羣峯带春昏。
偷生亦聊尔，难与众人言。
独立
作者：陈与义
朝代：宋

篱门一徙倚，今夜天星繁。独立人世外，唯闻涧水喧。丛薄凝露气，群峰带春昏。偷生亦聊尔，难与众人言。
玉堂儤直
作者：陈与义
朝代：宋
体裁：七言绝句

庭叶珑珑晓更青，断云吐日照寒厅。只应未上归田奏，贪诵楞伽四卷经。
玉楼春（青墩僧舍作）
作者：陈与义
朝代：宋
体裁：词

山人本合居岩岭。聊问支郎分半境。残年藜杖与纶巾，八尺庭中时弄影。呼儿汲水添茶鼎。甘胜吴山山下井。一瓯清露一炉云，偏觉平生今日永。
王孙岭
作者：陈与义
朝代：宋
体裁：七言绝句

已过长溪岭更危，伏龙莽莽向川垂。斜阳照见林中石，记得南山隐去时。
王应仲欲附张恭甫舟过湖南久不决今日忽闻遂
作者：陈与义
朝代：宋

我身如孤云，随风堕湖边。墙东木阴好，初识避世贤。从来有名士，不用无名钱。披君三迳草，分我一味禅。胡为黄鹄举，忽上湖南船。竟随文若去，聊伴元礼仙。洞庭烟发渚，潇湘雨鸣川。三老好看客，天高柁楼前。子鱼独留滞，坐送管邴迁。作诗相棹讴，寄恨余酸然。
王应仲欲附张恭甫舟过湖南久不决今日忽闻遂登舟作诗送之并简恭甫
作者：陈与义
朝代：宋

我身如孤云，随风堕湖边。
墙东木阴好，初识避世贤。
从来有名士，不用无名钱。
披君三径草，分我一味禅。
胡为黄鹄举，忽上湖南船。
竟随文若去，聊伴元礼仙。
洞庭烟发渚，潇湘雨鸣川。
三老好看客，天高柁楼前。
子鱼独留滞，坐送管邴迁。
作诗相棹讴，寄恨余酸然。
王应仲欲附张恭甫舟过湖南久不决今日忽闻遂登舟作诗送之并简恭甫
作者：陈与义
朝代：宋

我身如孤云，随风堕湖边。墙东木阴好，初识避世贤。从来有名士，不用无名钱。披君三径草，分我一味禅。胡为黄鹄举，忽上湖南船。竟随文若去，聊伴元礼仙。洞庭烟发渚，潇湘雨鸣川。三老好看客，天高柁楼前。子鱼独留滞，坐送管邴迁。作诗相棹讴，寄恨馀酸然。
瓶中梅
作者：陈与义
朝代：宋

明窗净棐几，玉立耿无邻。
红绿两重衿，殷勤满面春。
曾为庾岭客，本是洛阳人。
老我何颜貌，东风处处新。
瓶中梅
作者：陈与义
朝代：宋

明窗净棐几，玉立耿无邻。红绿两重袂，殷勤满面春。曾为庾岭客，本是洛阳人。老我何颜貌，东风处处新。
瓶中梅
作者：陈与义
朝代：宋

明窗凈棐几，玉立耿无邻。
红绿两重袂，殷勤满面春。
曾为庾岭客，本是洛阳人。
老我何颜貌，东风处处新。
甘棠道中
作者：陈与义
朝代：宋
体裁：七言绝句

笋舆碍石一悠然，正月微风意已便。桃花向来浑不数，山中时见绝堪怜。
甘棠驿怀李德升席大光
作者：陈与义
朝代：宋
体裁：古风

破驿难并休，差池便薪水。山川会心地，还思对君子。道边千尺榕，午荫清且美。极知非世用，我爱不能已。东风吹南服，莽莽绿万里。此地亦可耕，胡为茧予趾。
甘棠驿怀李德升席大光
作者：陈与义
朝代：宋

破驿难并休，差池更薪水。山川会心地，还思对君子。道边千尺榕，午荫清且美。极知非世用，我爱不能已。东风吹南服，莽莽绿万里，此地亦可耕，胡为茧予趾。
甘泉吴使君使画史作简斋居士像居士见之大笑如洞山过水睹影时也戏书三十二字
作者：陈与义
朝代：宋

两眉轩然，意像无寄。而服如此，又不离世。鉴中壁上，处处皆是。简斋虽传，文殊无二。
甘泉吴使君使画史作简斋居士像居士见之大笑如洞山过水睹影时也戏书三十二字
作者：陈与义
朝代：宋

两眉轩然，意像无寄。
而服如此，又不离世。
鑑中壁上，处处皆是。
简斋虽传，文殊无二。
用大成四桂坊韵赋诗赠令狐昆仲
作者：陈与义
朝代：宋

乡人洗眼看银黄，得桂运枝手尚香。盛事固应传雁塔，新诗不减住鸡坊。醍酥乳酪元同味，羯末对胡更合堂。从此葛恢门下客，知名可但一杨方。
用大成四桂坊韵赋诗赠令狐昆仲
作者：陈与义
朝代：宋
体裁：七言律诗

乡人洗眼看银黄，得桂连枝手尚香。盛事固应传雁塔，新诗不减住鸡坊。醍酥乳酪元同味，羯末封胡更合堂。从此葛恢门下客，知名可但一杨方。
画梅
作者：陈与义
朝代：宋
体裁：七言绝句

娥眉淡淡自成妆，驿使还家空断肠。脂粉不施憔悴尽，失身未嫁易元光。
画梅
作者：陈与义
朝代：宋

娥眉淡淡自成粧，驿使还家空断肠。
脂粉不施憔悴尽，失身未嫁易元光。
留别天宁永庆乾明金銮四老
作者：陈与义
朝代：宋

我生能几何，两脚疲世故。忽破巴丘梦，还寻邵阳路。穷乡得四老，足以慰迟暮。胜事远公莲，深心懒残芋。本是群山云，暂聚当别去。那知天风便，不得还相聚。凡情我未免，临别吐幽句。慎勿过虎溪，晓霜侵杖屦。
留别天宁永庆干明金銮四老
作者：陈与义
朝代：宋

我生能几何，两脚疲世故。
忽破巴丘梦，还寻邵阳路。
穷乡得四老，足以慰迟暮。
胜事远公莲，深心懒残芋。
本是羣山云，蹔聚当别去。
那知天风便，不得还相聚。
凡情我未免，临别吐幽句。
慎勿过虎溪，晓霜侵杖屦。
留别康元质教授
作者：陈与义
朝代：宋

腐儒身世已百忧，此去行年岂堪记。
岳阳楼前一杯酒，与子同州复同味。
洞庭秋气运苍梧，天高地远鱼龙呼。
莫倚仲宣能作赋，不随文若事征途。
留别康元质教授
作者：陈与义
朝代：宋

腐儒身世已百忧，此去行年岂堪记。岳阳楼前一杯酒，与子同州复同味。洞庭秋气连苍梧，天高地远鱼龙呼。莫倚仲宣能作赋，不随文若事征途。
留别康元质教授
作者：陈与义
朝代：宋

腐儒身世已百忧，此去行年岂堪记。
岳阳楼前一杯酒，与子同州復同味。
洞庭秋气连苍梧，天高地远鱼龙呼。
莫倚仲宣能作赋，不随文若事征途。
留别心老
作者：陈与义
朝代：宋

老心霜下松，名与隆公齐。
人物北斗南，佛事东院西。
平生四海脚，不复烦金篦。
却从梦中别，未免意惨悽。
它时访生死，林深路应迷。
留别心老
作者：陈与义
朝代：宋

老心霜下松，名与隆公齐。
人物北斗南，佛事东院西。
平生四海脚，不踏四海泥。
晚说汝州禅，饱啖天宁虀。
梦中与我遇，相扶两枯藜。
每见眼自明，不復烦金篦。
却从梦中别，未免意惨污。
它时访生死，林深路应迷。
留别心老
作者：陈与义
朝代：宋

老心霜下松，名与隆公齐。人物北斗南，佛事东院西。平生四海脚，不踏四海泥。晚说汝州禅，饱啖天宁齑。梦中与我遇，相扶两枯藜。每见眼自明，不复烦金篦。却从梦中别，未免意惨悽。它时访生死，林深路应迷。
留别葛汝州
作者：陈与义
朝代：宋

平生师友尘莫数，两眼偏明向公许。
一时盛德人中骥，四海名名地上虎。
东序阶墀再靴板，西州杖屦三寒暑。
我方庶兄汤惠休，公乃小儿杨德祖。
未颁还朝尺一诏，不愧专城丈二组。
为公剩买银管笔，容我时亲玉柄麈。
近蒙五字落珠玑，如服一丸生翅羽。
别离真成惜夜烛，感叹更值歌朝雨。
行看入侍玉皇案，与进不待金刚杵。
劝公慎勿学孔光，荐士何妨似张禹。
留别葛汝州
作者：陈与义
朝代：宋
体裁：古风

平生师友尘莫数，两眼偏明向公许。一时盛德人中骥，四海知名地上虎。东序阶墀再靴板，西州杖屦三寒暑。我方庶兄汤惠休，公乃小儿杨德祖。未颁还朝尺一诏，不愧专城丈二组。为公剩买银管笔，容我时亲玉柄麈。近蒙五字落珠玑，如服一丸生翅羽。别离真成惜夜烛，感叹更值歌朝雨。行看入侍玉皇案，与进不待金刚杵。劝公慎勿学孔光，荐士何妨似张禹。
病骨
作者：陈与义
朝代：宋
体裁：古风

病骨瘦始轻，清虚日来入。今朝僧阁上，超遥久风立。茂林榴萼红，细雨离黄湿。物色乃可怜，所悲非故邑。
登城楼
作者：陈与义
朝代：宋
体裁：古风

去年梦陈留，今年梦邓州。几梦即了我，一笑城西楼。新晴草木丽，落日淡欲收。远川如动摇，景气明田畴。百年几凭栏，亦有似我不。城阴坐来失，白水光不流。丈夫贵快意，少住宽千忧。归嫌简斋陋，局促生白头。
登天清寺塔
作者：陈与义
朝代：宋
体裁：古风

为眼不计脚，攀梯受微辛。半天拍阑干，惊倒地上人。风从万里来，老夫方岸巾。荒荒春浮木，浩浩空纳尘。夕阳差万瓦，赤鲤欲动鳞。须臾暮烟合，青鲂映奫沦。万化本日驰，高处觉眼新。借问龛中仙，坐稳今几辰。俗子书满壁，澹然不生嗔。唯有太行山，修供独殷勤。
登岳阳楼
作者：陈与义
朝代：宋

洞庭之东江水西，帘旌不动夕阳迟。登临吴蜀横分地，徙倚湖山欲暮时。万里来游还望远，三年多难更凭危。白头吊古风霜里，老木沧波无恨悲。天入平湖晴不风，夕帆和雁正浮空。楼头客子杪秋后，日落君山元气中。北望可堪回白首，南游聊得看丹枫。翰林物色分留少，诗到巴陵还未工。
登岳阳楼
作者：陈与义
朝代：宋
体裁：诗

洞庭之东江水西，帘旌不动夕阳迟。
登临吴蜀横分地，徙倚湖山欲暮时。
万里来游还望远，三年多难更凭危。
白头吊古风霜里，老木沧波无限悲。
登岳阳楼·其一
作者：陈与义
朝代：宋

洞庭之东江水西，帘旌不动夕阳迟。
登临吴蜀横分地，徙倚湖山欲暮时。
万里来游还望远，三年多难更凭危。
白头吊古风霜裏，老木沧波无恨悲。
登岳阳楼·其一
作者：陈与义
朝代：宋

洞庭之东江水西，帘旌不动夕阳迟。登临吴蜀横分地，徙倚湖山欲暮时。万里来游还望远，三年多难更凭危。白头吊古风霜里，老木沧波无恨悲。
登岳阳楼·其二
作者：陈与义
朝代：宋
体裁：七言律诗

天入平湖晴不风，夕帆和雁正浮空。楼头客子杪秋后，日落君山元气中。北望可堪回白首，南游聊得看丹枫。翰林物色分留少，诗到巴陵还未工。
登岳阳楼二首
作者：陈与义
朝代：宋

洞庭之东江水西，帘旌不动夕阳迟。登临吴蜀横分地，徙倚湖山欲暮时。万里来游还望远，三年多难更凭危。白头吊古风霜里，老木沧波无限悲。天入平湖晴不风，夕帆和雁正浮空。楼头客子杪秋后，日落君山元气中。北望可堪回白首，南游聊得看丹枫。翰林物色分留少，诗到巴陵还未工。
登海山楼
作者：陈与义
朝代：宋

万航如凫鷖，一水如虚空。
此地接元气，压以楼观雄。
我来自中州，登临眩冲融。
白波动南极，苍鬓承东风。
人间路浩浩，海上春濛濛。
远游为两眸，岂恤劳我躬。
仙人欲吾语，薄暮山葱珑。
海清无蜃气，彼固蓬莱宫。
登海山楼
作者：陈与义
朝代：宋

万航如凫鹥，一水如虚空。此地接元气，压以楼观雄。我来自中州，登临眩冲融。白波动南极，苍鬓承东风。人间路浩浩，海上春濛濛。远游为两眸，岂恤劳我躬。仙人欲吾语，薄暮山葱珑。海清无蜃气，彼固蓬莱宫。
登海山楼
作者：陈与义
朝代：宋

万航如凫鹥，一水如虚空。
此地接元气，压以楼观雄。
我来自中州，登临眩冲融。
白波动南极，苍鬓承东风。
人间路浩浩，海上春蒙蒙。
远游为两眸，岂恤劳我躬。
仙人欲吾语，薄暮山葱珑。
海清无蜃气，彼固蓬莱宫。
登阁
作者：陈与义
朝代：宋
体裁：古风

今日天气佳，登临散腰脚。南方宜草木，九月未黄落。秋郊乃明丽，夕云更萧索。远游吾未能，岁暮依楼阁。
盆池
作者：陈与义
朝代：宋
体裁：七言绝句

三尺清池窗外开，茨菰叶底戏鱼回。雨声转入浙江去，云影还从震泽来。
目疾
作者：陈与义
朝代：宋

天公嗔我眼常白，故着昏花阿堵中。
不怪参军谈瞎马，但妨中散送飞鸿。
着篱令恶谁能继，损读方奇定有功。
九恼从来是佛种，会如那律证圆通。
目疾
作者：陈与义
朝代：宋

天公嗔我眼常白，故著昏花阿堵中。不怪参军谈瞎马，但妨中散送飞鸿。著篱令恶谁能继，损读方奇定有功。九恼从来是佛种，会如那律證圆通。
目疾
作者：陈与义
朝代：宋

天公嗔我眼常白，故著昏花阿堵中。不怪参军谈瞎马，但妨中散送飞鸿。著篱令恶谁能继，损读方奇定有功。九恼从来是佛种，会如那律证圆通。
石城夜赋
作者：陈与义
朝代：宋

初月光-满江，断处知急流。沉沉石城夜，漠漠西汉秋。为客寐常晚，临风意难收。三更柁楼底，身世入搔头。
石城夜赋
作者：陈与义
朝代：宋
体裁：古风

初月光满江，断处知急流。沉沉石城夜，漠漠西汉秋。为客寐常晚，临风意难收。三更柁楼底，身世入搔头。
石限病起
作者：陈与义
朝代：宋
体裁：七言绝句

幽人病起山深处，小院鸦鸣日午时。六尺屏风遮宴坐，一帘细雨独题诗。
研铭
作者：陈与义
朝代：宋
体裁：古风

无住庵，老居士。紫玉池，娱晚岁。不出庵，书诵偈。谁使之，践朝市。入承明，司帝制。如眢井，久不治。百尺泉，来莫冀。古之人，轻百计。惟出处，不敢易。嗟已晚，觉非是。勒斯铭，戒后世。
秋夜
作者：陈与义
朝代：宋

中庭淡月照三更，白露洗空河汉明。莫遣西风吹叶尽，却愁无处着秋声。
秋夜
作者：陈与义
朝代：宋

中庭淡月照三更，白露洗空河汉明。莫遣西风吹叶尽，却愁无处著秋声。
秋夜咏月
作者：陈与义
朝代：宋
体裁：古风

庭树日日疏，稍觉夜月添。推愁了此段，卷我三间帘。黄花墙阴远，白发露气严。平生六尺影，随我送凉炎。踏破千忧地，投老乃自嫌。尚想采石江，宫锦映霜蟾。夜半赋诗成，起舞鱼龙兼。办此讵难事，取快端宜廉。
秋夜咏月
作者：陈与义
朝代：宋

庭树日日疏，稍觉夜月添。
推愁了此段，卷我三间帘。
黄花墙阴远，白髮露气严。
平生六尺影，随我送凉炎。
踏破千忧地，投老乃自嫌。
尚想采石江，宫锦映霜蟾。
夜半赋诗成，起舞鱼龙兼。
办此讵难事，取快端宜廉。
秋夜独酌
作者：陈与义
朝代：宋
体裁：古风

凉秋佳夕天氛廓，河汉之涯秋漠漠。月出未出林彩变，幽人露坐方独酌。自歌新词酒如空，天星下饮觥船中。忽思李白不可见，夜半乔木摇西风。百年佳月几今夕，忧乐相寻老来疾。琼瑶满地我影横，添酒赋诗何可失。
秋日
作者：陈与义
朝代：宋

琢句不成添鬓丝，且搘筇杖看云移。
槐花落尽全林绿，光景浑如初夏时。
秋日
作者：陈与义
朝代：宋

琢句不成添鬓丝，且支筇杖看云移。槐花落尽全林绿，光景浑如初夏时。
秋日客思
作者：陈与义
朝代：宋

南北东西俱我乡，聊从地主借绳床。诸公共得何侯力，远客新抄陆氏方。老去事多藜杖在，夜来秋到叶声长。蓬莱可托无因至，试觅人间千仞岗。
秋日客思
作者：陈与义
朝代：宋

南北东西俱我乡，聊从地主借绳床。
诸公共得何侯力，远客新抄陆氏方。
老去事多藜杖在，夜来秋到叶声长。
蓬莱可託无因至，试觅人间千仞岗。
秋日客思
作者：陈与义
朝代：宋

南北东西俱我乡，聊从地主借绳床。
诸公共得何侯力，远方新抄陆氏方。
老去事多藜杖在，夜来秋到叶声长。
蓬莱可托无因至，试觅人间千仞岗。
秋月
作者：陈与义
朝代：宋

袢暑推不去，快风喜来过。西荣迟明月，与子聊婆娑。初如金盆涌，稍若玉鉴磨。亭亭倚华魄，艳艳舒冻波。夜气清入骨，奈此光景何。一杯幸相属，安能废吟哦。纤阿无停轮，衰鬓飒已多。及时会行乐，无惜醉颜酡。
秋月
作者：陈与义
朝代：宋

袢暑推不去，快风喜来过。
西荣迟明月，与子聊婆娑。
初如金盆涌，稍若玉鑑磨。
亭亭倚华魄，艷艷舒冻波。
夜气清入骨，奈此光景何。
一杯幸相属，安能废吟哦。
纤阿无停轮，衰鬓飒已多。
及时会行乐，无惜醉颜酡。
秋试院将出书所寓窗
作者：陈与义
朝代：宋

门前柿叶已堪书，弄镜烧香聊自娱。
百世窗明窗暗裏，题诗不用着工夫。
秋试院将出书所寓窗
作者：陈与义
朝代：宋

门前柿叶已堪书，弄镜烧香聊自娱。
百世窗明窗暗里，题诗不用着工夫。
秋试院将出书所寓窗
作者：陈与义
朝代：宋

门前柿叶已堪书，弄镜烧香聊自娱。百世窗明窗暗里，题诗不用著工夫。
秋雨
作者：陈与义
朝代：宋

尘起一月忧无禾，瓦鸣三日忧雨多。书生重口轻肝肾，不如墙角蚯蚓方长哦。少昊行秋龙洒道，风作万木皆商歌。病夫强起开户立，万个银竹惊森罗。人间伟观如此少，倚杖不觉泥及靴。菊丛攲倒未足道，老境知奈梧桐何。是事且置当务本，菜圃已添三万科。
秋雨
作者：陈与义
朝代：宋

尘起一月忧无禾，瓦鸣三日忧雨多。
书生重口轻肝肾，不如墙角蚯蚓方长哦。
少昊行秋龙洒道，风作万木皆商歌。
病夫强起开户立，万个银竹惊森罗。
人间伟观如此少，倚杖不觉泥及靴。
菊丛欹倒未足道，老境知奈梧桐何。
是事且置当务本，菜圃已添三万科。
秋雨
作者：陈与义
朝代：宋

尘起一月忧无禾，瓦鸣三日忧雨多。
书生重口轻肝肾，不如墙角蚯蚓方长哦。
少昊行秋龙洒道，风作万木皆商歌。
病夫强起开户立，万箇银竹惊森罗。
人间伟观如此少，倚杖不觉泥及靴。
菊丛欹倒未足道，老境知奈梧桐何。
是事且置当务本，菜圃已添三万科。
种竹
作者：陈与义
朝代：宋
体裁：古风

种竹不必高，摇绿当我楹。向来三家墅，无此笙箫声。皇天有老眼，为閟十日晴。护我萧萧碧，伟事邻翁惊。同林偶落此，相向意甚平。何须俟迷日，可笑世俗情。明年万夭矫，穿地听雷鸣。但恨种竹人，南山合归耕。佗时梦中路，留眼记所更。苍云屯十里，不见陈留城。
积雨喜霁
作者：陈与义
朝代：宋

积雨得一晴，开窗送吾目。
叠云带余愤，远树增新绿。
天公信难料，变化杂神速。
夕霞尽意红，诘朝固难卜。
西轩一杯酒，未风将军腹。
竹林怀微风，余韵久回复。
热官岂辨此，可必思烂熟。
曳杖出门行，栖鸦息枯木。
积雨喜霁
作者：陈与义
朝代：宋

积雨得一晴，开窗送吾目。叠云带馀愤，远树增新绿。天公信难料，变化杂神速。夕霞尽意红，诘朝固难卜。西轩一杯酒，未负将军腹。竹林怀微风，馀韵久回复。热官岂辨此，何必思烂熟。曳杖出门行，栖鸦息枯木。
积雨喜霁
作者：陈与义
朝代：宋

积雨得一晴，开窗送吾目。
迭云带余愤，远树增新绿。
天公信难料，变化杂神速。
夕霞尽意红，诘朝固难卜。
西轩一杯酒，未负将军腹。
竹林怀微风，余韵久回復。
热官岂辨此，何必思烂熟。
曳杖出门行，栖鸦息枯木。
窦园醉中前后五绝句
作者：陈与义
朝代：宋

东风吹雨小寒生，杨柳飞花乱晚晴。客子从今无可恨，窦家园里有莺声。海棠脉脉要诗催，日暮紫绵无数开。欲识此花奇绝处，明朝有雨试重来。不见海棠相似人，空题诗句满花身。酒阑却度荒陂去，驱使风光又一春。三月碧桃惊动人，满园光景一时新。剩倾老子樽中玉，折尽残枝不要春。一樽相属莫辞空，报答今朝吹面风。自唱新诗与明月，碧桃开尽曲声中。
窦园醉中前后五绝句·其一
作者：陈与义
朝代：宋

东风吹雨小寒生，杨柳飞花乱晚晴。
客子从今无可恨，窦家园裏有莺声。
窦园醉中前后五绝句·其一
作者：陈与义
朝代：宋

东风吹雨小寒生，杨柳飞花乱晚晴。客子从今无可恨，窦家园里有莺声。
窦园醉中前后五绝句·其三
作者：陈与义
朝代：宋
体裁：七言绝句

不见海棠相似人，空题诗句满花身。酒阑却度荒陂去，驱使风光又一春。
窦园醉中前后五绝句·其二
作者：陈与义
朝代：宋
体裁：七言绝句

海棠脉脉要诗催，日暮紫绵无数开。欲识此花奇绝处，明朝有雨试重来。
窦园醉中前后五绝句·其五
作者：陈与义
朝代：宋
体裁：七言绝句

一樽相属莫辞空，报答今朝吹面风。自唱新诗与明月，碧桃开尽曲声中。
窦园醉中前后五绝句·其四
作者：陈与义
朝代：宋
体裁：七言绝句

三月碧桃惊动人，满园光景一时新。剩倾老子樽中玉，折尽残枝不要春。
立春日雨
作者：陈与义
朝代：宋
体裁：七言律诗

衡山县下春日雨，远映青山丝样斜。容易江边欺客袂，分明沙际湿年华。竹林路隔生新水，古渡船空集乱鸦。未暇独忧巾一角，西溪当有续开花。
立春日雨
作者：陈与义
朝代：宋

衡山孙下春日雨，远映青山丝样斜。
容易江边欺客袂，分明沙际湿年华。
竹林路隔生新水，古渡船空集乱鸦。
未暇独忧巾一角，西溪当有续开花。
端门听赦咏雪
作者：陈与义
朝代：宋

云叶垂鸡竿，雪花眩鸾旗。一天丰年意，飘入万寿卮。茫茫玉妃班，影乱千官仪。也知楼头喜，舞态方自持。教坊可怜女，面赤婆娑时。天公一笑罢，未觉风来迟。小儒惊伟观，到笏不敢吹。归家得细说，平分遗妻儿。茅檐玉三尺，坐玩可乐饥。生活太冷淡，侑以一篇诗。
端门听赦咏雪
作者：陈与义
朝代：宋

云叶垂鸡竿，雪花眩鸾旗。
一天丰年意，飘入万寿巵。
茫茫玉妃班，影乱千官仪。
也知楼头喜，舞态方自持。
教坊可怜女，面赤婆娑时。
天公一笑罢，未觉风来迟。
小儒惊伟观，到笏不敢吹。
归家得细说，平分遗妻儿。
茅檐玉三尺，坐玩可乐饥。
生活太冷淡，侑以一篇诗。
竹
作者：陈与义
朝代：宋
体裁：七言绝句

高枝已约风为友，密叶能留雪作花。昨夜常娥更潇洒，又携疏影过窗纱。
答元方述怀作
作者：陈与义
朝代：宋
体裁：七言律诗

不见圆机论九流，纷纷骑鹤上扬州。令之敢恨松桂冷，君叔但伤蒲柳秋。汝海蛇杯应已悟，襄陵驹隙竟难留。来牛去马无穷债，未盖棺前盍少休。
粹翁用奇父韵赋九日与义同赋兼呈奇父
作者：陈与义
朝代：宋

安隐轻节序，艰难惜欢娱。
先生守苜蓿，朝士夸茱萸。
前年邓州城，风雨倾客居。
何尝疏麯生，麯生自我疏。
岂无登高地，送目与云俱。
门生及儿子，劝我升篮舆。
出门复入门，戈旆填街衢。
去年郢州岸，孤檝对坏郛。
莫招大夫魂，谁揽使君须。
独题怀古句，枯砚生明珠。
亦复跻荒戍，日暮野踟蹰。
白衣终不至，眇眇空愁予。
今年洞庭上，九折余崎岖。
时凭岳阳楼，山川看萦纡。
孙兄语蝉连，王丈色敷腴。
不用踏筵舞，秋风摇菊株。
乐哉未曾有，是梦其非欤。
丈夫各堂堂，坐受世故驱。
会须明年节，醉倒还相扶。
此花期复对，勿令堕空虚。
明月风景佳，南翔先一凫。
可言知机早，政尔因鲈鱼。
分襟肺肝热，抚事岁月迂。
归家问瓶锡，生理何必余。
相期衡山南，追步凌忽区。
回首望尧云，中原莽榛芜。
臣岂专爱死，有怀竟不舒。
老谋与壮事，二者惭俱无。
粹翁用奇父韵赋九日与义同赋兼呈奇父
作者：陈与义
朝代：宋

安隐轻节序，艰难惜欢娱。
先生守苜蓿，朝士夸茱萸。
前年邓州城，风雨倾客居。
何尝疏麯生，麯生自我疏。
岂无登高地，送目与云俱。
门生及儿子，劝我升篮舆。
出门復入门，戈旆填街衢。
去年郢州岸，孤檝对坏郛。
莫招大夫魂，谁揽使君鬚。
独题怀古句，枯砚生明珠。
亦復跻荒戍，日暮野踟蹰。
白衣终不至，眇眇空愁予。
今年洞庭上，九折余崎岖。
时凭岳阳楼，山川看萦纡。
孙兄语蝉连，王丈色敷腴。
不用踏筵舞，秋风摇菊株。
乐哉未曾有，是梦其非欤。
丈夫各堂堂，坐受世故驱。
会须明年节，醉倒还相扶。
此花期復对，勿令堕空虚。
明日风景佳，南翔先一凫。
可言知机早，政尔因鲈鱼。
分襟肺肝热，抚事岁月迂。
归家问瓶锡，生理何必余。
相期衡山南，追步凌忽区。
回首望尧云，中原莽榛芜。
臣岂专爱死，有怀竟不舒。
老谋与壮事，二者惭俱无。
粹翁用奇父韵赋九日与义同赋兼呈奇父
作者：陈与义
朝代：宋

安隐轻节序，艰难惜欢娱。先生守苜蓿，朝士誇茱萸。前年邓州城，风雨倾客居。何尝疏曲生，曲生自我疏。岂无登高地，送目与云俱。门生及儿子，劝我升篮舆。出门复入门，戈旆填街衢。去年郢州岸，孤楫对坏郛。莫招大夫魂，谁揽使君须。独题怀古句，枯砚生明珠。亦复跻荒戍，日暮野踟蹰。白衣终不至，眇眇空愁予。今年洞庭上，九折馀崎岖。时凭岳阳楼，山川看萦纡。孙兄语蝉连，王丈色敷腴。不用踏筵舞，秋风摇菊株。乐哉未曾有，是梦其非欤。丈夫各堂堂，坐受世故驱。会须明年节，醉倒还相扶。此花期复对，勿令堕空虚。明日风景佳，南翔先一凫。可言知机早，政尔因鲈鱼。分襟肺肝热，抚事岁月迂。归家问瓶锡，生理何必馀。相期衡山南，追步凌忽区。回首望尧云，中原莽榛芜。臣岂专爱死，有怀竟不舒。老谋与壮事，二者惭俱无。
红葵
作者：陈与义
朝代：宋

恐是牡丹重换紫，又疑芍药再飞红。
妖娆不辨桑间女，蔽芾深迷苎下翁。
红葵
作者：陈与义
朝代：宋
体裁：七言绝句

恐是牡丹重换紫，又疑芍药再飞红。妖娆不辨桑间女，蔽芾深迷苧下翁。
纵步至董氏园亭三首·其一
作者：陈与义
朝代：宋

池光修竹裏，筇杖季春头。
客子愁无奈，桃花笑不休。
百年今日胜，万里此生浮。
莽莽樽前事，题诗记独游。
纵步至董氏园亭三首·其一
作者：陈与义
朝代：宋
体裁：五言律诗

池光修竹里，筇杖季春头。客子愁无奈，桃花笑不休。百年今日胜，万里此生浮。莽莽樽前事，题诗记独游。
纵步至董氏园亭三首·其三
作者：陈与义
朝代：宋

客子今年驼褐宽，邓州三月始春寒。
帘鈎挂尽蒲团稳，十丈虚庭借雨看。
纵步至董氏园亭三首·其三
作者：陈与义
朝代：宋

客子今年驼褐宽，邓州三月始春寒。帘钩挂尽蒲团稳，十丈虚庭借雨看。
纵步至董氏园亭三首·其二
作者：陈与义
朝代：宋
体裁：七言绝句

槐树层层新绿生，客怀依旧不能平。自移一榻西窗下，要近丛篁听雨声。
纵步至董氏园亭三首·其二
作者：陈与义
朝代：宋

槐树层层新绿生，客怀依旧不能平。自移一榻西窗下，要近丛篁听雨声。客子今年驼褐宽，邓州三月始春寒。帘钩挂尽蒲团稳，十丈虚庭借雨看。
细雨
作者：陈与义
朝代：宋
体裁：五言律诗

避寇烦三老，那知是胜游。平湖受细雨，远岸送轻舟。天地悲深阻，山川慰久留。参差发邻舫，未觉壮心休。
绝句
作者：陈与义
朝代：宋
体裁：五言绝句

野鸭飞无数，桃花湿满枝。竹舆鸣细雨，山客有新诗。
罗江二绝
作者：陈与义
朝代：宋

荒村终日水车鸣，陂北陂南共一声。洒面风吹作飞雨，老夫诗到此间成。山翁见客亦欣然，好语重重意不传。行过竹篱逢细雨，眼明双鹭立青田。
罗江二绝·其一
作者：陈与义
朝代：宋
体裁：七言绝句

荒村终日水车鸣，陂北陂南共一声。洒面风吹作飞雨，老夫诗到此间成。
罗江二绝·其二
作者：陈与义
朝代：宋
体裁：七言绝句

山翁见客亦欣然，好语重重意不传。行过竹篱逢细雨，眼明双鹭立青田。
美哉亭
作者：陈与义
朝代：宋

西出城皋关，土谷仅容驼。天挂一疋练，双崖斗嵯峨。忽然五丈缺，亭构如危窠。青山丽中原，白日照大河。下视万里川，草木何其多。临高一吐气，却奈雄风何。辛苦生一快，造物巧揣摩。险易终不偿，翻身下残坡。
美哉亭
作者：陈与义
朝代：宋

西出城皋关，土谷仅容驼。
天挂一疋练，双崖斗嵯峩。
忽然五丈缺，亭构如危窠。
青山丽中原，白日照大河。
下视万里川，草木何其多。
临高一吐气，却奈雄风何。
辛苦生一快，造物巧揣摩。
险易终不偿，翻身下残坡。
美哉亭
作者：陈与义
朝代：宋

西出城皋关，土谷仅容驼。
天挂一疋练，双崖鬬嵯峩。
忽然五丈缺，亭构如危窠。
青山丽中原，白日照大河。
下视万里川，草木何其多。
临高一吐气，却奈雄风何。
辛苦生一快，造物巧揣摩。
险易终不偿，翻身下残坡。
翁高邮挽诗
作者：陈与义
朝代：宋
体裁：五言律诗

万里功名路，三生翰墨身。暮年铜虎重，浮世石羊新。天地悭豪杰，山川泣吏民。空传四十诔，竟不识斯人。
自五月二日避寇转徙湖中复从华容道乌沙还郡
作者：陈与义
朝代：宋

回环三百里，行尽力都穷。巴丘左移右，章华西转东。江声摇斗柄，秋色弥葭丛。群木立波上，芙蕖披月中。镜湖应足比，剡溪那可同。世钭非识事，孤啸聊延风。
自五月二日避寇转徙湖中复从华容道乌沙还郡七月十六日夜半出小江口宿焉徙倚柁楼书事十二句
作者：陈与义
朝代：宋

回环三百里，行尽力都穷。巴丘左移右，章华西转东。江声摇斗柄，秋色弥葭丛。群木立波上，芙蕖披月中。镜湖应足比，剡溪那可同。世将非识事，孤啸聊延风。
自五月二日避寇转徙湖中復从华容道乌沙还郡七月十六日夜半出小江口宿焉徙倚柁楼书事十二句
作者：陈与义
朝代：宋

回环三百里，行尽力都穷。
巴丘左移右，章华西转东。
江声摇斗柄，秋色弥葭丛。
羣木立波上，芙蕖披月中。
镜湖应足比，剡溪那可同。
世将非识事，孤啸聊延风。
自黄岩县舟行入台州
作者：陈与义
朝代：宋

宴坐峯前衝雨急，黄岩县裏借舟迟。
百年痴黠不相补，万事悲欢岂可期。
莽莽沧波兼宿雾，纷纷白鹭落山陂。
只应江海凄凉地，欠我临风一赋诗。
自黄岩县舟行入台州
作者：陈与义
朝代：宋

宴坐峰前冲雨急，黄岩县里借舟迟。百年痴黠不相补，万事悲欢岂可期。莽莽沧波兼宿雾，纷纷白鹭落山陂。只应江海凄凉地，欠我临风一赋诗。
至叶城
作者：陈与义
朝代：宋
体裁：五言律诗

苏武初逢雁，王乔欲借凫。深知念行李，为报了长途。难稳三更枕，遥怜五岁雏。却思正月事，不敢恨榛芜。
至陈留
作者：陈与义
朝代：宋
体裁：五言律诗

烟际亭亭塔，招人可得回。等闲为梦了，闻健出关来。日落河冰壮，天长鸿雁哀。平生远游意，随处一徘徊。
舍弟踰日不知雪势密因再赋
作者：陈与义
朝代：宋

密雪来催诗，以怪子不作。蔽天白漫漫，谁辨鹭与鹤。坐令天回笑，未受风作恶。急飞既繁丽，缓舞尤绰约。稍积草木上，断缟莽联络。终然要白日，印彼葵与藿。满眼丰岁意，空诗信难酢。慎勿辞典衣，已不虑填壑。
舍弟踰日不知雪势密因再赋
作者：陈与义
朝代：宋
体裁：古风

密雪来催诗，似怪子不作。蔽天白漫漫，谁辨鹭与鹤。坐令天回笑，未受风作恶。急飞既繁丽，缓舞尤绰约。稍积草木上，断缟莽联络。终然要白日，印彼葵与藿。满眼丰岁意，空诗信难酢。慎勿辞典衣，已不虑填壑。
舟抵华容县
作者：陈与义
朝代：宋

篙舟入华容，白水绕城堞。夹津列茂树，倒影青相接。远色分村坞，微凉动芦叶。天地困腐儒，江湖托孤楫。
舟抵华容县
作者：陈与义
朝代：宋

篙舟入华容，白水绕城堞。
夹津列茂树，倒影青相接。
远色分村坞，微凉动芦叶。
天地困腐儒，江湖托孤檝。
舟抵华容县
作者：陈与义
朝代：宋

篙舟入华容，白水绕城堞。
夹津列茂树，倒影青相接。
远色分村坞，微凉动芦叶。
天地困腐儒，江湖託孤檝。
舟次高舍书事
作者：陈与义
朝代：宋
体裁：七言律诗

涨水东流满眼黄，泊舟高舍更情伤。一川木叶明秋序，两岸人家共夕阳。乱后江山元历历，世间歧路极茫茫。遥指长沙非谪去，古今出处两凄凉。
舟泛邵江
作者：陈与义
朝代：宋

老去作新梦，邵江非旧闻。滩前群鹭起，柁尾川华分。落花栖客鬓，孤舟溯归云。快然心自足，不独避嚣纷。
舟泛邵江
作者：陈与义
朝代：宋

老去作新梦，邵江非旧闻。
滩前群鹭起，柁尾川华分。
落花栖客鬓，孤舟遡归云。
快然心自足，不独避嚣纷。
舟行遣兴
作者：陈与义
朝代：宋

会稽尚隔三千里，临贺初盘一百滩。
殊俗问津言语异，长年为客路歧难。
背人山岭重重去，照鷁梅花树树残。
酌酒柁楼今日意，题诗船壁后来看。
舟行遣兴
作者：陈与义
朝代：宋
体裁：七言律诗

会稽尚隔三千里，临贺初盘一百滩。殊俗问津言语异，长年为客路歧难。背人山岭重重去，照鹢梅花树树残。酌酒柁楼今日意，题诗船壁后来看。
芙蓉
作者：陈与义
朝代：宋

白发飘萧一病翁，暮年身世药瓢中。芙蓉墙外垂垂发，九月凭栏未怯风。
芙蓉
作者：陈与义
朝代：宋

白髮飘萧一病翁，暮年身世药瓢中。
芙蓉墙外垂垂发，九月凭栏未怯风。
若拙弟说汝州可居已卜约一丘用韵寄元东
作者：陈与义
朝代：宋
体裁：七言律诗

四岁冷官桑濮地，三年羸马帝王州。陶潜迷路已良远，张翰思归那待秋。病鹤欲飞还踯躅，孤云欲去更迟留。盍簪共结鸡豚社，一笑相从万事休。
茅屋
作者：陈与义
朝代：宋

茅屋年年破，春风岁岁来。寒从草根退，花值客愁开。时序添诗卷，乾坤进酒杯。片云无思极，日暮却空回。
茅屋
作者：陈与义
朝代：宋

茅屋年年破，春风岁岁来。
寒从草根退，花值客愁开。
时序添诗卷，干坤进酒杯。
片云无思极，日暮却空迴。
茅屋
作者：陈与义
朝代：宋

茅屋年年破，春风岁岁来。寒从草根退，花值客愁开。此序添诗卷，乾坤进酒杯。片云无思极，日暮却空回。
菩萨蛮（荷花）
作者：陈与义
朝代：宋
体裁：词

南轩面对芙蓉浦。宜风宜月还宜雨。红少绿多时。帘前光景奇。绳床乌木几。尽日繁香里。睡起一篇新。与花为主人。
萤火
作者：陈与义
朝代：宋
体裁：古风

翩翩飞蛾掩明烛，见烹膏油罪莫赎。嘉尔萤火不自欺，草间相照光煜煜。却马已录仙人方，映书曾登君子堂。不畏月明见陋质，但畏风雨难为光。
萤火
作者：陈与义
朝代：宋

翩翩飞蛾掩月烛，见烹膏油罪莫赎。
嘉尔萤火不自欺，草间相照光煜煜。
却马已录仙人方，映书曾登君子堂。
不畏月明见陋质，但畏风雨难为光。
蒙再示佳什不敢虚辱厚赐谨再用韵
作者：陈与义
朝代：宋
体裁：古风

先生明经今蔡义，念佛仍师大势至。食菜不待周颙书，要断贪杀兼自卫。颜回平生拾堕尘，蓼虫食蓼忘其辛。先生种福我无祸，成佛定是同功人。两诗见戒言甚苦，肯赋黄鸡啄秋黍。从今但见懒残芋，不敢求尝鉴虚羜。
蒙再示属辞三叹之余讚巨丽无地托言辄依元韵再成一章非独助家弟称谢区区少褒之使进学焉亦师席善诱之意也
作者：陈与义
朝代：宋

书如嘉殽要知旨，区区太冲空咏史。
百年能挂几牛角，火急编摩时亹亹。
柳家文类今无遗，可忍行事空违之。
此书真是群玉府，事辞所不遗毫釐。
子不见刘勰书成要人定，岂但令人愈头病。
偶向车前问沈公，果符梦裏随先圣。
两诗入手喜生春，从今护持知有神。
便可缮写持献御，注解不须烦五臣。
蒙再示属辞三叹之余诜赞巨丽无地托言辄依元
作者：陈与义
朝代：宋

书如嘉肴要知旨，区区太冲空咏史。百年能挂几牛角，火急编摩时亹亹。柳家文类今无遗，可忍行事空违之。此书真是群玉府，事辞所不遗毫厘。子不见刘勰书成要人定，岂但令人愈头病。偶向车前问沈公，果符梦里随先圣。两诗入手喜生春，从今护持知有神。便可缮写持献御，注解不须烦五臣。
蒙再示属辞三叹之馀赞巨丽无地托言辄依元韵再成一章非独助家弟称谢区区少褒之使进学焉亦师席善诱之意也
作者：陈与义
朝代：宋

书如嘉殽要知旨，区区太冲空咏史。百年能挂几牛角，火急编摩时亹亹。柳家文类今无遗，可忍行事空违之。此书真是群玉府，事辞所不遗毫釐。子不见刘协书成要人定，岂但令人愈头病。偶向车前问沈公，果符梦里随先圣。两诗入手喜生春，从今护持知有神。便可缮写持献御，注解不须烦五臣。
蒙知府宠示秋日郡圃佳制遂侍杖屦逍遥林水间
作者：陈与义
朝代：宋

一笑聊开口，千忧不上眉。
林深受风得，柏老到霜知。
小憩逢筠洞，幽寻及枳篱。
愿公勤秉烛，裁咏刺离离。
蒙知府宠示秋日郡圃佳制遂侍杖屦逍遥林水间
作者：陈与义
朝代：宋

竹际笙簧起，回听众籁微。
时陪物外赏，肯念日斜阳。
草色违秋意，池光净客衣。
吟公清绝句，政尔不能肥。
蒙知府宠示秋日郡圃佳制遂侍杖屦逍遥林水间辄次韵四篇上渎台览
作者：陈与义
朝代：宋

岁月移文外，乾坤杖屦中。铿然五字律，健在百夫雄。秋入池深碧，寒欺叶递红。此间兼吏隐，端不减游嵩。鸟语知公乐，晴山及我游。尽排物外事，拚作酒中浮。菊蕊离双鬓，林声隐四愁。骚人例喜赋，政自不关秋。竹际笙簧起，回听众籁微。时陪物外赏，肯念日斜归。草色违秋意，池光净客衣。吟公清绝句，政尔不能肥。一笑聊开口，千忧不上眉。林深受风得，柏老到霜知。小憩逢筠洞，幽寻及枳篱。愿公勤秉烛，裁咏枣离离。
蒙知府宠示秋日郡圃佳制遂侍杖屦逍遥林水间辄次韵四篇上渎台览·其一
作者：陈与义
朝代：宋
体裁：五言律诗

岁月移文外，乾坤杖屦中。铿然五字律，健在百夫雄。秋入池深碧，寒欺叶递红。此间兼吏隐，端不减游嵩。
蒙知府宠示秋日郡圃佳制遂侍杖屦逍遥林水间辄次韵四篇上渎台览·其一
作者：陈与义
朝代：宋

岁月移文外，干坤杖屦中。
铿然五字律，健在百夫雄。
秋入池深碧，寒欺叶递红。
此间兼吏隐，端不减游嵩。
蒙知府宠示秋日郡圃佳制遂侍杖屦逍遥林水间辄次韵四篇上渎台览·其三
作者：陈与义
朝代：宋

竹际笙簧起，回听众籁微。时陪物外赏，肯念日斜归。草色违秋意，池光净客衣。吟公清绝句，政尔不能肥。
蒙知府宠示秋日郡圃佳制遂侍杖屦逍遥林水间辄次韵四篇上渎台览·其三
作者：陈与义
朝代：宋

竹际笙簧起，回听众籁微。
时陪物外赏，肯念日斜归。
草色违秋意，池光浄客衣。
吟公清绝句，政尔不能肥。
蒙知府宠示秋日郡圃佳制遂侍杖屦逍遥林水间辄次韵四篇上渎台览·其二
作者：陈与义
朝代：宋
体裁：五言律诗

鸟语知公乐，晴山及我游。尽排物外事，拚作酒中浮。菊蕊离双鬓，林声隐四愁。骚人例喜赋，政自不关秋。
蒙知府宠示秋日郡圃佳制遂侍杖屦逍遥林水间辄次韵四篇上渎台览·其四
作者：陈与义
朝代：宋
体裁：五言律诗

一笑聊开口，千忧不上眉。林深受风得，柏老到霜知。小憩逢筠洞，幽寻及枳篱。愿公勤秉烛，裁咏枣离离。
蒙示涉汝诗次韵
作者：陈与义
朝代：宋

城南天倒影，绿浪摇十里。使君云梦胸，犹复录此水。舟行及雨霁，秋色在葭苇。烟涵翠縠润，月照金波委。知公已忘机，鸥鹭宛停峙。向来趋热士，说似颡应泚。俗子与清游，自古剧函矢。如何有双脚，受垢不受洗。异哉公殊嗜，记此两苦李。诗成堕衡门，名字污纸尾。明当蹑公迹，佳处不待指。会逢白沙渚，我舍真可徙。鸣驺傥重来，傍舫倾我耳。
蒙示涉汝诗次韵
作者：陈与义
朝代：宋

城南天倒影，绿浪摇十里。
使君云梦胸，犹复录此水。
舟行及雨霁，秋色在葭苇。
烟涵翠轂润，月照金波委。
知公已忘机，鸥鹭宛停峙。
向来趋热士，说似颡应泚。
俗子与清游，自古剧函矢。
如何有双脚，受垢不受洗。
异哉公殊嗜，记此两苦李。
诗成堕衡门，名字污纸尾。
明当蹑公迹，佳处不待指。
会逢白沙渚，我舍真可徙。
鸣驺傥重来，傍舫倾我耳。
蒙示涉汝诗次韵
作者：陈与义
朝代：宋

城南天倒影，绿浪摇十里。
使君云梦胸，犹復录此水。
舟行及雨霁，秋色在葭苇。
烟涵翠縠润，月照金波委。
知公已忘机，鸥鹭宛停峙。
向来趋热士，说似颡应泚。
俗子与清游，自古剧函矢。
如何有双脚，受垢不受洗。
异哉公殊嗜，记此两苦李。
诗成堕衡门，名字污纸尾。
明当蹑公迹，佳处不待指。
会逢白沙渚，我舍真可徙。
鸣驺傥重来，傍舫倾我耳。
蒙示黄磵佳诗三读钦羡辄继韵仰报嘉赐
作者：陈与义
朝代：宋

痴儿了官事，官事那可讫。
岂知公偷闲，临水照缨绂。
虽微八川雄，暴怒常至沸。
傥或似山阴，清流可共祓。
贪德实以济，行地不郁郁。
赵洛与陶丘，相比亦仿佛。
解后逢公赏，一洗伏流屈。
可爱不可唾，众议那可咈。
彼是公余波，本来非俗物。
蒙示黄礀佳诗三读钦羡辄继韵仰报嘉赐
作者：陈与义
朝代：宋

痴儿了官事，官事那可讫。岂知公偷闲，临水照缨绂。虽微八川雄，暴怒常至沸。傥或似山阴，清流可共祓。贪德实以济，行地不郁郁。赵洛与陶丘，相比亦彷佛。解后逢公赏，一洗伏流屈。可爱不可唾，众议那可咈。彼是公馀波，本来非俗物。
蒙示黄礀佳诗三读钦羡辄继韵仰报嘉赐
作者：陈与义
朝代：宋

痴儿了官事，官事那可讫。
岂知公偷闲，临水照缨绂。
虽微八川雄，暴怒常至沸。
傥或似山阴，清流可共祓。
贪德实以济，行地不鬰鬰。
赵洛与陶丘，相比亦彷佛。
解后逢公赏，一洗伏流屈。
可爱不可唾，众议那可咈。
彼是公余波，本来非俗物。
蒙赐佳什钦叹不足不揆浅陋辄次元韵
作者：陈与义
朝代：宋

退之高文仰东岱，籍湜传盟其足赖。
固知法嗣要龙象，先生端是毗陵派。
方驾曹刘盖余力，压倒元白聊一快。
向来班门收众材，宾履费公珠几琲。
三熏会有堪此事，群犬未免惊所怪。
但知楼仰百尺颠，岂觉波涵千顷外。
南州短簿令公喜，巍峩峩冠陆离佩。
有如若士那可无，笔势已超声律界。
相将问道留十日，满座真成折床会。
清诗忽复堕华笺，要使握瑜夸等辈。
蒙赐佳什钦叹不足不揆浅陋辄次元韵
作者：陈与义
朝代：宋

退之高文仰东岱，籍湜传盟其足赖。
固知法嗣要龙象，先生端是毗陵派。
方驾曹刘盖余力，压倒元白聊一快。
向来班门收众材，宾履费公珠几琲。
三熏会有堪此事，群犬未免惊所怪。
但知楼仰百尺颠，岂觉波涵千顷外。
南州短簿令公喜，巍峩峩冠陆离佩。
有如若士那可无，笔势已超声律界。
相将问道留十日，满座真成折床会。
清诗忽復堕华笺，要使握瑜夸等辈。
蒙赐佳什钦叹不足不揆浅陋辄次元韵
作者：陈与义
朝代：宋

退之高文仰东岱，籍湜传盟其足赖。固知法嗣要龙象，先生端是毗陵派。方驾曹刘盖馀力，压倒元白聊一快。向来班门收众材，宾履费公珠几琲。三熏会有堪此事，群犬未免惊所怪。但知楼仰百尺颠，岂觉波涵千顷外。南州短簿令公喜，巍峨峨冠陆离佩。有如若士那可无，笔势已超声律界。相将问道留十日，满座真成折床会。清诗忽复堕华笺，要使握瑜誇等辈。
虞美人·十年花底承潮露
作者：陈与义
朝代：宋
体裁：词

十年花底承潮露。
看到江南树。
洛阳城里又东风。
未必桃花得似、旧时红。
胭脂睡起春才好。
应恨人空老。
心情虽在只吟诗。
白发刘郎孤负、可怜枝。
虞美人·大光祖席，醉中赋长短句
作者：陈与义
朝代：宋
体裁：词

张帆欲去仍搔首，更醉君家酒。吟诗日日待春风，及至桃花开后却匆匆。
歌声频为行人咽，记着尊前雪。明朝酒醒大江流，满载一船离恨向衡州。
虞美人·大光祖席，醉中赋长短句
作者：陈与义
朝代：宋

张帆欲去仍搔首，更醉君家酒。吟诗日日待春风，及至桃花开后却匆匆。歌声频为行人咽，记著尊前雪。明朝酒醒大江流，满载一船离恨向衡州。
虞美人·张帆欲去仍搔首
作者：陈与义
朝代：宋

张帆欲去仍搔首。
更醉君家酒。
吟诗日日待春风。
及至桃花开后、却匆匆。
歌声频为行人咽。
记着尊前雪。
明朝酒醒大江流。
满载一船离恨、向衡州。
虞美人·张帆欲去仍搔首
作者：陈与义
朝代：宋

张帆欲去仍搔首，更醉君家酒。吟诗日日待春风，及至桃花开后却匆匆。
歌声频为行人咽，记著樽前雪。明朝酒醒大江流，满载一船离恨向衡州。
虞美人·扁舟三日秋塘路
作者：陈与义
朝代：宋

余甲寅岁自春官出守湖州。秋杪，道中荷花无复存者。乙卯岁，自琐闼以病得请奉祠，卜居青墩镇。立秋后三日行。舟之前后如朝霞相映，望之不断也。以长短句记之。扁舟三日秋塘路，平度荷花去。病夫因病得来游，更值满川微雨洗新秋。去年长恨拏舟晚，空见残荷满。今年何以报君恩，一路繁花相送过青墩。
虞美人·扁舟三日秋塘路
作者：陈与义
朝代：宋
体裁：词

扁舟三日秋塘路。平度荷花去。病夫因病得来游。更值满川微雨、洗新秋。去年长恨拿舟晚。空见残荷满。今年何以报君恩。一路繁花相送、过青墩。
虞美人（亭下桃花盛开，作长短句咏之）
作者：陈与义
朝代：宋
体裁：词

十年花底承朝露。看到江南树。洛阳城里又东风。未必桃花得似、旧时红。胭脂睡起春才好。应恨人空老。心情虽在只吟诗。白发刘郎孤负、可怜枝。
虞美人（大光祖席醉中赋长短句）
作者：陈与义
朝代：宋
体裁：词

张帆欲去仍搔首。更醉君家酒。吟诗日日待春风。及至桃花开后、却匆匆。歌声频为行人咽。记著尊前雪。明朝酒醒大江流。满载一船离恨、向衡州。
虞美人（邢子友会上）
作者：陈与义
朝代：宋
体裁：词

超然堂上闲宾主。不受人间暑。冰盘围坐此州无。却有一瓶和露、玉芙蕖。亭亭风骨凉生牖。消尽尊中酒。酒阑明月转城西。照见纱巾藜杖、带香归。
蜡梅
作者：陈与义
朝代：宋

智琼额黄且勿夸，回眼视此风前葩。
家家融蜡作杏蔕，岁岁逢梅是蜡花。
世间真伪非两法，映日细看真是蜡。
我今嚼蜡已甘腴，况此有味蜡不如。
只悉繁香欺定力，薰我欲醉须人扶。
不辞花前醉倒卧经月，是酒是香君试别。
蜡梅
作者：陈与义
朝代：宋

智琼额黄且勿夸，回眼视此风前葩。
家家融蜡作杏蔕，岁岁逢梅是蜡花。
世间真僞非两法，映日细看真是蜡。
我今嚼蜡已甘腴，况此有味蜡不如。
只愁繁香欺定力，熏我欲醉须人扶。
不辞花前醉倒卧经月，是酒是香君试别。
蜡梅
作者：陈与义
朝代：宋

智琼额黄且勿誇，回眼视此风前葩。家家融蜡作杏蒂，岁岁逢梅是蜡花。世间真伪非两法，映日细看真是蜡。我今嚼蜡已甘腴，况此有味蜡不如。只愁繁香欺定力，薰我欲醉须人扶。不辞花前醉倒卧经月，是酒是香君试别。
蜡梅四绝句
作者：陈与义
朝代：宋

花房小如许，铜剪黄金涂。中有万斛香，与君细细输。来从底处所，黄露满衣湿。缘憨翻得怜，亭亭倚风立。奕奕金仙面，排行立晓晴。殷勤夜来雪，少住作珠璎。亭亭金步摇，朝日明汉宫。当时好光景，一似此园中。
蜡梅四绝句·其一
作者：陈与义
朝代：宋
体裁：五言绝句

花房小如许，铜剪黄金涂。中有万斛香，与君细细输。
蜡梅四绝句·其三
作者：陈与义
朝代：宋
体裁：五言绝句

奕奕金仙面，排行立晓晴。殷勤夜来雪，少住作珠璎。
蜡梅四绝句·其二
作者：陈与义
朝代：宋
体裁：五言绝句

来从底处所，黄露满衣湿。缘憨翻得怜，亭亭倚风立。
蜡梅四绝句·其四
作者：陈与义
朝代：宋
体裁：五言绝句

亭亭金步摇，朝日明汉宫。当时好光景，一似此园中。
衡岳道中·其一
作者：陈与义
朝代：宋
体裁：七言律诗

野客元耕崧岳田，得游衡岳亦前缘。避兵径度吾岂忍，欲雨还休神所怜。世乱不妨松偃蹇，村空更觉水潺湲。非无拄杖终伤老，负此名山四十年。
衡岳道中·其三
作者：陈与义
朝代：宋
体裁：五言绝句

城中望衡山，浮云作飞盖。朅来岩谷游，却在浮云外。
衡岳道中·其三
作者：陈与义
朝代：宋

城中望衡山，浮云作飞盖。朅来岩谷游，却在浮云外。危亭见上方，林壑带残阳。今日岂无恨，重游却味长。客子山行不觉风，龙吟虎啸满山松。纶巾一幅无人识，胜业门前听午钟。
衡岳道中·其二
作者：陈与义
朝代：宋
体裁：七言绝句

客子山行不觉风，龙吟虎啸满山松。纶巾一幅无人识，胜业门前听午钟。
衡岳道中·其四
作者：陈与义
朝代：宋
体裁：五言绝句

危亭见上方，林壑带残阳。今日岂无恨，重游却味长。
襄邑道中
作者：陈与义
朝代：宋
体裁：诗

飞花两岸照船红，百里榆堤半日风。卧看满天云不动，不知云与我俱东。
西江月·青墩僧舍
作者：陈与义
朝代：宋
体裁：词

欲向牡丹开处，醉来芍药花阴。美人一曲凤鸾音。窗下水沉消尽。绿满园桑似玉，黄分垄麦如金。睡时高枕醒时吟。不乐人生做甚。
西省酴醾架上残雪可爱戏同王元忠席大光赋诗
作者：陈与义
朝代：宋
体裁：七言绝句

酴醾花底当年事，夜雪模糊照酒阑。北省今朝枝上雪，还揩病眼作花看。
西省酴醿架上残雪可爱戏同王元忠席大光赋诗
作者：陈与义
朝代：宋

酴醿花底当年事，夜雪模糊照酒阑。北省今朝枝上雪，还揩病眼作花看。
西轩
作者：陈与义
朝代：宋

平生江海志，岁暮僧庐中。虚斋时独步，溯此西窗风。初夏气未变，幽居念方冲。三日无客来，门外生蒿蓬。轻阴映夕幌，窈窕瓶花红。未知古今士，谁与此心同。
西轩
作者：陈与义
朝代：宋

平生江海志，岁暮僧庐中。虚斋时独步，遡此西窗风。初夏气未变，幽居念方冲。三日无客来，门外生蒿蓬。轻阴映夕幌，窈窕瓶花红。未知古今士，谁与此心同。
西轩寓居
作者：陈与义
朝代：宋
体裁：五言律诗

牢落西轩客，巡檐费独吟。桃花明薄暮，燕子闹微阴。辛苦元吾事，淹留更此心。小窗随意写，蛇蚓起相寻。
西郊春事渐入老境元方欲出游以无马未果今日得诗又有举鞭何日之嘆因次韵招之
作者：陈与义
朝代：宋
体裁：七言律诗

毛颖陈玄虽胜流，也须从事到青州。重吟玉树怀崔子，欲唱金衣无杜秋。官柳正须工部出，园花犹为退之留。篮舆自可烦儿辈，一笑来从樾下休。
西风
作者：陈与义
朝代：宋
体裁：五言律诗

木末西风起，中含万里凉。浮云不愁思，尽日只飞扬。梦断头将白，诗成叶自黄。不关明主弃，本出涸阴乡。
观我斋再分韵得下字
作者：陈与义
朝代：宋
体裁：古风

一慵缚两脚，闭户了晨夜。梦攀城西树，起造君子舍。紫髯出堂堂，见客披衣谢。平生功名手，嗜静如食蔗。小斋剧冰壶，中明外无罅。要知日用事，趺坐看鸟下。主人心了了，竹石亦閒暇。儿童惯看客，我车当日驾。平分斋中閒，风月不待借。还须酒屡费，不用牛心炙。
观江涨
作者：陈与义
朝代：宋

涨江临眺足消忧，倚杖江边地欲浮。
叠浪併翻孤日去，两津横卷半天流。
鼋鼍杂怒争新穴，鸥鹭惊飞失故洲。
可为一官妨快意，眼中唯觉欠扁舟。
观江涨
作者：陈与义
朝代：宋

涨江临眺足消忧，倚杖江边地欲浮。叠浪并翻孤日去，两津横卷半天流。鼋鼍杂怒争新穴，鸥鹭惊飞失故洲。可为一官妨快意，眼中唯觉欠扁舟。
观江涨
作者：陈与义
朝代：宋

涨江临眺足消忧，倚杖江边地欲浮。
迭浪併翻孤日去，两津横卷半天流。
鼋鼍杂怒争新穴，鸥鹭惊飞失故洲。
可为一官妨快意，眼中唯觉欠扁舟。
观雨
作者：陈与义
朝代：宋
体裁：七言律诗

山客龙钟不解耕，开轩危坐看阴晴。前江后岭通云气，万壑千林送雨声。海压竹枝低复举，风吹山角晦还明。不嫌屋漏无乾处，正要群龙洗甲兵。
观雨
作者：陈与义
朝代：宋

山客龙钟不解耕，开轩危坐看阴晴。
前江后岭通云气，万壑千林送雨声。
海压竹枝低復举，风吹山角晦还明。
不嫌屋漏无干处，正要群龙洗甲兵。
观雪
作者：陈与义
朝代：宋
体裁：七言绝句

无住庵前境界新，琼楼玉宇总无尘。开门倚杖移时立，我是人间富贵人。
试院书怀
作者：陈与义
朝代：宋
体裁：五言律诗

细读平安字，愁边失岁华。疏疏一帘雨，淡淡满枝花。投老诗成癖，经春梦到家。茫然十年事，倚杖数栖鸦。
试院春晴
作者：陈与义
朝代：宋

今日天气佳，忽思赋新诗。
春光挟晴色，併上桃花枝。
白云浩浩去，天色青陆离。
余霏遇晚日，彩翠纷新奇。
天公出变化，惊倒痴绝儿。
逶迤或耐久，美好固暂时。
平生一枝筇，稳处念力衰。
澹然意已足，却赴青灯期。
试院春晴
作者：陈与义
朝代：宋

今日天气佳，忽思赋新诗。春光挟晴色，并上桃花枝。白云浩浩去，天色青陆离。馀霏遇晚日，彩翠纷新奇。天公出变化，惊倒痴绝儿。逶迤或耐久，美好固暂时。平生一枝筇，稳处念力衰。澹然意已足，却赴青灯期。
诸公和渊明止酒诗因同赋
作者：陈与义
朝代：宋

爱河漂一世，既溺不能止。
不如淡生活，吟诗北窗裏。
肺肝亦何罪，困此毛锥子。
不如友麯生，是子差可喜。
三杯取径醉，万绪散莫起。
奈何刘伶妇，苦语见料理。
不如一觉睡，浩然忘彼己。
三十六策中，此策信高矣。
政使江变酒，誓不涉其涘。
尚须学王通，艺黍供祭祀。
诸公和渊明止酒诗因同赋
作者：陈与义
朝代：宋

爱河漂一世，既溺不能止。不如淡生活，吟诗北窗里。肺肝亦何罪，困此毛锥子。不如友曲生，是子差可喜。三杯取径醉，万绪散莫起。奈何刘伶妇，苦语见料理。不如一觉睡，浩然忘彼己。三十六策中，此策信高矣。政使江变酒，誓不涉其涘。尚须学王通，艺黍供祭祀。
诸公和渊明止酒诗因同赋
作者：陈与义
朝代：宋

爱河漂一世，既溺不能止。
不如淡生活，吟诗北窗里。
肺肝亦何罪，困此毛锥子。
不如友麯生，是子差可喜。
三杯取径醉，万绪散莫起。
奈何刘伶妇，苦语见料理。
不如一觉睡，浩然忘彼己。
三十六策中，此策信高矣。
政使江变酒，誓不涉其涘。
尚须学王通，艺黍供祭祀。
谢主人
作者：陈与义
朝代：宋
体裁：古风

春禽劝我归，主人留我住。一笑谢主人，我自归无处。拟借溪边三亩春，结茅依树不依邻。伐薪政可烦名士，分米何须待故人。
谢杨工曹
作者：陈与义
朝代：宋
体裁：七言律诗

借屋三间稍离尘，携书一束谩娱身。客居最负青春好，世事空随白发新。造化小儿真薄相，市朝大隐亦长贫。独无芋粟供宾客，虚辱先生赋北邻。
谢杨工曹
作者：陈与义
朝代：宋

借屋三间稍离尘，携书一束谩娱身。
客居最负青春好，世事空随白髮新。
造化小儿真薄相，市朝大隐亦长贫。
独无芋粟供宾客，虚辱先生赋北邻。
谨次十七叔去郑诗韵二章以寄家叔一章以自咏
作者：陈与义
朝代：宋

乡里小儿真可怜，市朝大隐正陶然。固应聊颂屈原橘，底事便歌杨恽田。广陌遥知驹款段，曲池犹记鹭联拳。对床夜雨平生约，话旧应惊岁月迁。蚍蜉堪笑亦堪怜，撼树无功更怫然。赋就柳州聊解祟，诗成彭泽要归田。身谋共悔蛇安足，理遣须看佛举拳。怀祖定知当晚合，次君未可怨稀迁。镜中无复故人怜，却愧谋生后计然。叔夜本非堪作吏，元龙今悔不求田。怀亲更值薪如桂，作客重看栗过拳。万事巧违高枕卧，忧来一夕费三迁。
谨次十七叔去郑诗韵二章以寄家叔一章以自咏
作者：陈与义
朝代：宋

乡里小儿真可怜，市朝大隐正陶然。
固应聊颂屈原橘，底事便歌杨恽田。
广陌遥知驹款段，曲池犹记鹭联拳，
对床夜雨平生约。话旧应惊岁月迁。
谨次十七叔去郑诗韵二章以寄家叔一章以自咏
作者：陈与义
朝代：宋

蚍蜉堪笑亦堪怜，撼树无功更怫然。赋就柳州聊解祟，诗成彭泽要归田。身谋共悔蛇安居，理遣须看佛举拳。怀祖定知当晚合，次君未可怨稀迁。
谨次十七叔去郑诗韵二章以寄家叔一章以自咏·其一
作者：陈与义
朝代：宋
体裁：七言律诗

乡里小儿真可怜，市朝大隐正陶然。固应聊颂屈原橘，底事便歌杨恽田。广陌遥知驹款段，曲池犹记鹭联拳。对床夜雨平生约，话旧应惊岁月迁。
谨次十七叔去郑诗韵二章以寄家叔一章以自咏·其三
作者：陈与义
朝代：宋

镜中无复故人怜，却愧谋生后计然。叔夜本非堪作吏，元龙今悔不求田。怀亲更值薪如桂，作客重看栗过拳。万事巧违高枕卧，忧来一夕费三迁。
谨次十七叔去郑诗韵二章以寄家叔一章以自咏·其三
作者：陈与义
朝代：宋

镜中无復故人怜，却愧谋生后计然。
叔夜本非堪作吏，元龙今悔不求田。
怀亲更值薪如桂，作客重看栗过拳。
万事巧违高枕卧，忧来一夕费三迁。
谨次十七叔去郑诗韵二章以寄家叔一章以自咏·其二
作者：陈与义
朝代：宋
体裁：七言律诗

蚍蜉堪笑亦堪怜，撼树无功更怫然。赋就柳州聊解祟，诗成彭泽要归田。身谋共悔蛇安足，理遣须看佛举拳。怀祖定知当晚合，次君未可怨稀迁。
贞牟书事
作者：陈与义
朝代：宋

留侯辟谷年，汉鼎无余功。子真策不售，脱迹市门中。神仙非异人，由来本英雄。抚世独余事，用舍何必同。眷此贞牟野，息驾吾其终。苍山雨中高，缘草溪上丰。仲春水不丽，禽鸣清昼风。祸福两合绳，既解一身空。荣华信非贵，寂寞亦非穷。
贞牟书事
作者：陈与义
朝代：宋

留侯辟谷年，汉鼎无余功。
子真策不售，脱迹市门中。
神仙非异人，由来本英雄。
抚世独余事，用舍何必同。
眷此贞牟野，息驾吾其终。
苍山雨中高，缘草溪上丰。
仲春水木丽，禽鸣清昼风。
祸福两合绳，既解一身空。
荣华信非贵，寂寞亦非穷。
贞牟书事
作者：陈与义
朝代：宋

留侯辟谷年，汉鼎无馀功。子真策不售，脱迹市门中。神仙非异人，由来本英雄。抚世独馀事，用舍何必同。眷此贞牟野，息驾吾其终。苍山雨中高，缘草溪上丰。仲春水木丽，禽鸣清昼风。祸福两合绳，既解一身空。荣华信非贵，寂寞亦非穷。
赋康平老铜雀砚
作者：陈与义
朝代：宋

邺城台殿已荒凉，依旧山河满夕阳。瓦砾却鑱今日砚，似教人世写兴亡。
赋康平老铜雀砚
作者：陈与义
朝代：宋
体裁：七言绝句

邺城台殿已荒凉，依旧山河满夕阳。瓦砾却镵今日砚，似教人世写兴亡。
赠傅子文
作者：陈与义
朝代：宋

渔子牧儿谈笑新，先生胜日步湖滣。
沙边忽见长身士，头上仍欹折角巾。
豺虎不能宽远俗，山川终要识诗人。
芦丛如画斜阳裏，拄杖相寻无杂宾。
赠傅子文
作者：陈与义
朝代：宋

渔子牧儿谈笑新，先生胜日步湖漘。沙边忽见长身士，头上仍攲折角巾。豺虎不能宽远俗，山川终要识诗人。芦丛如画斜阳里，拄杖相寻无杂宾。
赠漳州守綦叔厚
作者：陈与义
朝代：宋

过尽蛮荒兴复新，漳州画戟拥诗人。十年去国九行旅，万里逢公一欠伸。王粲登楼还感慨，纪瞻赴召欲逡巡。绳床相对有今日，剩醉斋中软脚春。
赠漳州守綦叔厚
作者：陈与义
朝代：宋

过尽蛮荒兴復新，漳州画戟拥诗人。
十年去国九行旅，万里逢公一欠伸。
王粲登楼还感慨，纪瞻赴召欲逡巡。
绳床相对有今日，剩醉斋中软脚春。
赠黄家阿莘
作者：陈与义
朝代：宋
体裁：古风

君家阿莘如白玉，呼出灯前语录续。可怜郎罢穷一生，只今有汝照茅屋。猪生十子豚复豚，阿莘明年可当门。阶庭一笑不外索，万事纷纷何足论。
赠黄家阿莘
作者：陈与义
朝代：宋

君家阿莘如白玉，呼出灯前语录续。
可怜郎罢穷一生，只今有汝照茅屋。
猪生十子豚復豚，阿莘明年可当门。
阶庭一笑不外索，万事纷纷何足论。
赴陈留二首
作者：陈与义
朝代：宋

草草一梦阑，行止本难期。岁晚陈留路，老马三振鬐。自看鞭袖影，旷野日落迟。柳林行不尽，想来见春时。点点羊散村，阵阵鸿投陂。城中那有此，触处皆新诗。举手谢路人，醉语勿瑕疵。我行有官事，去作三年痴。遥闻避谷仙，阅世河水湄。时从玩木影，政尔不忧饥。
赴陈留二首
作者：陈与义
朝代：宋

马上摩挲眼，出门光景新。
雅鸣半陂雪，路转一林春。
旧岁有三日，全家无十人。
平生鹦鹉盏，今夕最关身。
赴陈留二首·其一
作者：陈与义
朝代：宋
体裁：古风

草草一梦阑，行止本难期。岁晚陈留路，老马三振鬐。自看鞭袖影，旷野日落迟。柳林行不尽，想见春风时。点点羊散村，阵阵鸿投陂。城中那有此，触处皆新诗。举手谢路人，醉语勿瑕疵。我行有官事，去作三年痴。遥闻辟谷仙，阅世河水湄。时从玩木影，政尔不忧饥。
赴陈留二首·其二
作者：陈与义
朝代：宋
体裁：五言律诗

马上摩挲眼，出门光景新。鸦鸣半陂雪，路转一林春。旧岁有三日，全家无十人。平生鹦鹉盏，今夕最关身。
赵虚中有石名小华山以诗借之
作者：陈与义
朝代：宋

君家苍石三峯样，磅礴干坤气象横。
贱子与山曾半面，小窗如梦慰平生。
炉烟巧作公超雾，书册尚避秦皇城。
病眼朝来欲开懒，借君岩岫障新晴。
赵虚中有石名小华山以诗借之
作者：陈与义
朝代：宋
体裁：七言律诗

君家苍石三峰样，磅礴乾坤气象横。贱子与山曾半面，小窗如梦慰平生。炉烟巧作公超雾，书册尚避秦皇城。病眼朝来欲开懒，借君岩岫障新晴。
跋任才仲画两首
作者：陈与义
朝代：宋

远游吾不恨，扁舟载幅巾。山色暮暮改，林气朝朝新。野客初逢句，薄暮欲生春。因知子任子，胸怀非世人。前年与孙子，共作南山客。扶疏月下树，偃蹇涧边石。赋诗题古藓，三叫风脱帻。任子不同游，毫端有畴昔。
跋任才仲画两首·其一
作者：陈与义
朝代：宋
体裁：古风

远游吾不恨，扁舟载幅巾。山色暮暮改，林气朝朝新。野客初逢句，薄暮欲生春。因知子任子，胸怀非世人。
跋任才仲画两首·其二
作者：陈与义
朝代：宋
体裁：古风

前年与孙子，共作南山客。扶疏月下树，偃蹇涧边石。赋诗题古藓，三叫风脱帻。任子不同游，毫端有畴昔。
跋外祖存诚子帖
作者：陈与义
朝代：宋
体裁：七言绝句

乱眼龙蛇起平陆，前身羲献已黄墟。客来空认袁公额，泪尽惭无杨恽书。
跋江都王马
作者：陈与义
朝代：宋
体裁：七言绝句

天上房星空不动，人间画马亦难逢。当年笔下千金鹿，此日窗前八尺龙。
路归马上再赋
作者：陈与义
朝代：宋
体裁：古风

偶然思玉仙，便到玉仙游。兴尽未及郭，玉仙失回头。成毁俱一念，今昔浪百忧。未知横笛子，亦解此意不。春风所经过，水色如泼油。垂鞭见落日，世事剧悠悠。
过下杯渡
作者：陈与义
朝代：宋
体裁：五言律诗

夜宿下杯馆，朝鸣一棹东。湖平天尽落，峡断海横通。冉冉云随舸，茫茫鸟弃风。仙人蓬岛上，遥见我乘空。
过下杯渡
作者：陈与义
朝代：宋

夜宿下杯馆，朝鸣一棹东。湖平天尽落，峡断海横通。冉冉云随舸，茫茫鸟遡风。仙人蓬岛上，遥见我乘空。
过君山不获登览
作者：陈与义
朝代：宋
体裁：古风

我梦君山好，万里来南州。青眉横玉镜，色照城中楼。胜日空倚眺，经年未成游。今朝过山下，贼急不敢留。嵌空浪吞吐，荟蔚风飕飗。龙吟杂虎啸，九夏含三秋。了与遥赏异，况乃行岩幽。蚍蜉何当扫，延伫回我舟。掷去九节筇，褰裳走林丘。会逢湘君降，翠气衣上浮。山椒望苍梧，寄恨舒冥搜。
过孔雀滩赠周静之
作者：陈与义
朝代：宋
体裁：五言律诗

海内无坚垒，天涯有近亲。不辞供笑语，未惯得殷勤。舟楫深宜客，溪山各放春。高眠过滩浪，已寄百年身。
过孔雀滩赠周静之
作者：陈与义
朝代：宋

海内无坚壘，天涯有近亲。
不辞供笑语，未惯得殷勤。
舟楫深宜客，溪山各放春。
高眠过滩浪，已寄百年身。
连雨不能出有怀同年陈国佐
作者：陈与义
朝代：宋
体裁：七言律诗

雨师风伯不吾谋，漠漠穷阴断送秋。欲过苏端泥浩荡，定知高凤麦漂流。檐前甘菊已无益，阶下决明还可忧。安得如鸿六尺马，暂时相对说新愁。
连雨书事
作者：陈与义
朝代：宋

九州逢连雨，萧萧稳送秋。
龙公无乃倦，客子不胜愁。
云气昏城壁，钟声咽寺楼。
年年授衣节，牢落向他州。
连雨书事四首
作者：陈与义
朝代：宋

九月逢连雨，萧萧稳送秋。龙公无乃倦，客子不胜愁。云气昏城壁，钟声咽寺楼。年年授衣节，牢落向他州。风伯方安卧，云师亦少饕。气连河汉润，声到竹松高。老雁犹贪去，寒蝉遂不号。相悲更相识，满眼楚人骚。寒入薪刍价，连天两眼愁。生涯赤藤杖，契分黑貂裘。乌鹊无言暮，蓬蒿满意秋。同时不同味，世事剧悠悠。白菊生新紫，黄芜失旧青。俱含岁晚恨，并入夜深听。梦寐连萧瑟，更筹乱晦冥。云移过吴越，应为洗馀腥。
连雨书事四首·其一
作者：陈与义
朝代：宋
体裁：五言律诗

九月逢连雨，萧萧稳送秋。龙公无乃倦，客子不胜愁。云气昏城壁，钟声咽寺楼。年年授衣节，牢落向他州。
连雨书事四首·其三
作者：陈与义
朝代：宋
体裁：五言律诗

寒入薪刍价，连天两眼愁。生涯赤藤杖，契分黑貂裘。乌鹊无言暮，蓬蒿满意秋。同时不同味，世事剧悠悠。
连雨书事四首·其二
作者：陈与义
朝代：宋
体裁：五言律诗

风伯方安卧，云师亦少饕。气连河汉润，声到竹松高。老雁犹贪去，寒蝉遂不号。相悲更相识，满眼楚人骚。
连雨书事四首·其四
作者：陈与义
朝代：宋

白菊生新紫，黄芜失旧青。
俱含岁晚恨，併入夜深听。
梦寐连萧瑟，更筹乱晦冥。
云移过吴越，应为洗余腥。
连雨书事四首·其四
作者：陈与义
朝代：宋

白菊生新紫，黄芜失旧青。俱含岁晚恨，并入夜深听。梦寐连萧瑟，更筹乱晦冥。云移过吴越，应为洗馀腥。
述怀
作者：陈与义
朝代：宋
体裁：古风

闭户生白发，逍遥步城隅。野外晴林满，天末暮云孤。水容澹春归，草色带雨濡。物态纷如昨，世事再呜呼。京洛了在眼，山川一何迂。乘槎莽未办，且复小踟蹰。
述怀
作者：陈与义
朝代：宋

闭户生白髮，逍遥步城隅。
野外晴林满，天末暮云孤。
水容澹春归，草色带雨濡。
物态纷如昨，世事再呜呼。
京洛了在眼，山川一何迂。
乘槎莽未办，且復小踟蹰。
述怀呈十七家叔
作者：陈与义
朝代：宋

儿时学道逃悲欢，只今未免忧饥寒。浮生万事蚁旋磨，冷官十年鱼上竿。竹林步兵亦忍辱，长安闭门出无仆。门前故人拥庐儿，政坐向来甘碌碌。公不见古人有待良不多，利名溺人甚风波。垂露成帏仲长统，明月为烛张志和。尘中别多会日少，世事欲谈何可了。胸中万卷已无用，劝公留眼送飞鸟。两翁观光今几时，赋归有约时已稽。未暇藏身北山北，且须觅地西枝西。愿从我翁归洗耳，不用妓女汙山水。肩舆亦莫要仆夫，自有门生与儿子。
述怀呈十七家叔·其一
作者：陈与义
朝代：宋

儿时学道逃悲欢，只今未免忧饥寒。
浮生万事蚁旋磨，冷官十年鱼上竿。
竹林步兵亦忍辱，长安闭门出无仆。
门前故人拥庐儿，政坐向来甘碌碌。
公不见古人有待良不多，利名溺人甚风。
述怀呈十七家叔·其一
作者：陈与义
朝代：宋

儿时学道逃悲欢，只今未免忧饥寒。浮生万事蚁旋磨，冷官十年鱼上竿。竹林步兵亦忍辱，长安闭门出无仆。门前故人拥庐儿，政坐向来甘碌碌。公不见古人有待良不多，利名溺人甚风波。垂露成帏仲长统，明月为烛张志和。尘中别多会日少，世事欲谈何可了。胸中万卷已无用，劝公留眼送飞鸟。两翁观光今几时，赋归有约时已稽。未暇藏身北山北，且须觅地西枝西。愿从我翁归洗耳，不用妓女污山水。肩舆亦莫要仆夫，自有门生与儿子。
述怀呈十七家叔·其三
作者：陈与义
朝代：宋

眼送飞鸟。
两翁观光今几时，赋归有约时已稽。
未暇藏身北山北，且须。
述怀呈十七家叔·其二
作者：陈与义
朝代：宋

波。
垂露成帏仲长统，明月为烛张志和。
尘中别多会日少，世事欲谈何可了。
胸中万卷已无用，劝公留。
述怀呈十七家叔·其四
作者：陈与义
朝代：宋

觅地西枝西。
愿从我翁归洗耳，不用妓女污山水。
肩舆亦莫要仆夫，自有门生与儿子。
送人归京师
作者：陈与义
朝代：宋
体裁：七言绝句

门外子规啼未休，山村日落梦悠悠。故园便是无兵马，犹有归时一段愁。
送人归京师
作者：陈与义
朝代：宋

门外子规啼未休，山村落日梦悠悠。故园便是无兵马，犹有归时一段愁。
送吕钦问监酒受代归
作者：陈与义
朝代：宋
体裁：五言律诗

以我千金帚，逢君万斛船。要知穷有自，未觉懒相先。盆盎三年梦，篇章四海传。匆匆秣归马，离恨满霜天。
送吕钦问监酒受代归
作者：陈与义
朝代：宋

以我千金帚，逢君万斛船。
要知穷有自，未觉懒相先。
盆盎三年梦，篇章四海传。
怱怱秣归马，离恨满霜天。
送善相僧超然归庐山
作者：陈与义
朝代：宋
体裁：七言律诗

九叠峰前远法师，长安尘染坐禅衣。十年依旧双瞳碧，万里今持一笑归。鼠目向来吾自了，龟肠从与世相违。酒酣更欲烦公说，黄叶漫山锡杖飞。
送善相僧超然归庐山
作者：陈与义
朝代：宋

九迭峰前远法师，长安尘染坐禅衣。
十年依旧双瞳碧，万里今持一笑归。
鼠目向来吾自了，龟肠从与世相违。
酒酣更欲烦公说，黄叶漫山锡杖飞。
送大光赴石城
作者：陈与义
朝代：宋
体裁：古风

石城高嵽嵲，城下是江波。莫愁织绮地，年来战马过。秀眉使君医国手，却把江头无事酒。山川勃郁不平处，浇以三杯一搔首。半江楼影白逶迤，想见春流二月时。待予去扫仲宣赋，走马还朝亦未迟。
送大光赴石城
作者：陈与义
朝代：宋

石城高嵽嵲，城下是江波。
莫愁织绮地，年来战马过。
秀眉使君医国手，却把江头无事酒。
山川勃鬰不平处，浇以三杯一搔首。
半江楼影白逶迤，想见春流二月时。
待予去扫仲宣赋，走马还朝亦未迟。
送客出城西
作者：陈与义
朝代：宋
体裁：七言律诗

邓州谁亦解丹青，画我羸骖晚出城。残年政尔供愁了，末路那堪送客行。寒日满川分众色，暮林无叶寄秋声。垂鞭归去重回首，意落西南计未成。
送张仲宗押戟归闽中
作者：陈与义
朝代：宋

翩然鸿鹄本不群，亦复为口长纷纷。去年弄影河北月，今年迎面江南云。还家不比陶令冷，持节正效相如勤。青天白日映徒御，玄发绛旆明江濆。舟前落花慰野老，浦口杜若愁湘君。遥知诗成寄驿使，万里春色当见分。赠人以言予岂敢，不忍负子聊云云。旧山虽好慎勿过，恐有德璋能勒文。
送张仲宗押戟归闽中
作者：陈与义
朝代：宋

翩然鸿鹄本不群，亦复为口长纷纷。去年弄影河北月，今年迎面江南云。还家不比陶令冷，持节正效相如勤。青天白日映徒御，玄发降旆明江濆。舟前落花慰野老，浦口杜若愁湘君。遥知诗成寄驿使，万里春色当见分。赠人以言予岂敢，不忍负子聊云云。旧山虽好慎勿过，恐有德璋能勒文。
送张仲宗押戟归闽中
作者：陈与义
朝代：宋

翩然鸿鹄本不群，亦復为口长纷纷。
去年弄影河北月，今年迎面江南云。
还家不比陶令冷，持节正效相如勤。
青天白日映徒御，玄髮绛旆明江濆。
舟前落花慰野老，浦口杜若愁湘君。
遥知诗成寄驿使，万里春色当见分。
赠人以言予岂敢，不忍负子聊云云。
旧山虽好慎勿过，恐有德璋能勒文。
送张迪功赴南京掾
作者：陈与义
朝代：宋

士固难推挽，君其自宠珍。诗成建安子，名到斗南人。晚岁还为客，微官只为身。向来书尽熟，去不愧张巡。岸阔舟仍小，林空风更多。能堪几寒暑，又作隔山河。看客休题凤，将书莫换鹅。功名大槐国，终要白鸥波。
送张迪功赴南京掾二首
作者：陈与义
朝代：宋
体裁：五言律诗

士固难推挽，君其自宠珍。诗成建安子，名到斗南人。晚岁还为客，微官只为身。向来书尽熟，去不愧张巡。
送张迪功赴南京掾二首
作者：陈与义
朝代：宋
体裁：五言律诗

岸阔舟仍小，林空风更多。能堪几寒暑，又作隔山河。看客休题凤，将书莫换鹅。功名大槐国，终要白鸥波。
送熊博士赴瑞安令
作者：陈与义
朝代：宋
体裁：七言律诗

衣冠衮衮相逢地，草木萧萧未变时。聚散同惊一枕梦，悲欢各诵十年诗。山林有约吾当去，天地无情子亦饥。笑领铜章非失计，岁寒心事欲深期。
送王周士赴发运司属官
作者：陈与义
朝代：宋

宁食三斗尘，有手不揖无诗人。宁饮三斗酒，有耳不听无味句。墙东草深兰发薰，君先梦我我梦君。小窗诵诗灯花喜，窗外北风怒未已。书生得句胜得官，风其少止尽人欢。五更月晕一千丈，明日君当泛淮浪。去去三十六策中，第一买酒鏖北风。
送王周士赴发运司属官
作者：陈与义
朝代：宋

宁食三斗尘，有手不揖无诗人。
宁饮三斗醋，有耳不听无味句。
墙东草深兰发熏，君先梦我我梦君。
小窗诵诗灯花喜，窗外北风怒未已。
书生得句胜得官，风其少止尽人欢。
五更月晕一千丈，明日君当泛淮浪。
去去三十六策中，第一买酒鏖北风。
送王周士赴发运司属官
作者：陈与义
朝代：宋

宁食三斗尘，有手不揖无诗人。宁饮三斗醋，有耳不听无味句。墙东草深兰发薰，君先梦我我梦君。小窗诵诗灯花喜，窗外北风怒未已。书生得句胜得官，风其少止尽人欢。五更月晕一千丈，明日君当泛淮浪。去去三十六策中，第一买酒鏖北风。
送王因叔赴试
作者：陈与义
朝代：宋

枫落南纪明，秋高洞庭白。
自是天涯人，更送湖上客。
人生险易乘除裏，富贵功名从此始。
不须惜别作酸然，满路新诗付吾子。
送王因叔赴试
作者：陈与义
朝代：宋

枫落南纪明，秋高洞庭白。自是天涯人，更送湖上客。人生险易乘除里，富贵功名从此始。不须惜别作酸然，满路新诗付吾子。
送王因叔赴试
作者：陈与义
朝代：宋

枫落南纪明，秋高洞庭白。自是天涯人，更送湖上客，人生险易乘除里，富贵功名从此始。不须惜别作酸然，满路新诗付吾子。
送秘典座胜侍者乞麦
作者：陈与义
朝代：宋
体裁：古风

一春不雨但多风，家家买龟问丰凶。天宁疏头与天通，泚笔未了云埋空。一雨三日勤老龙，陇头满眼十分丰。法中福将两英雄，自诡去立丘山功。堂头老师言语工，一诗自直三千钟。不忧乞米送卢仝，末章谨已藏胸中。
适远
作者：陈与义
朝代：宋
体裁：五言律诗

处处非吾土，年年备虏兵。何妨更适远，未免一伤情。石岸烟添色，风滩暮有声。平生五字律，头白不贪名。
道中
作者：陈与义
朝代：宋

雨子收还急，溪流直又斜。
迢迢傍山路，漠漠满林花。
破水双鸥影，掀泥百草芽。
川原有高下，随处着人家。
道中书事
作者：陈与义
朝代：宋

临老伤行役，篮舆岁月奔。客愁无处避，世事不堪论。白道含秋色，青山带雨痕。坏梁斜斗水，乔木密藏村。易破还家梦，难招去国魂。一身从白首，随意答乾坤。
道中书事
作者：陈与义
朝代：宋

临老伤行役，篮舆岁月奔。
客愁无处避，世事不堪论。
白道含秋色，青山带雨痕。
坏梁斜鬬水，乔木密藏村。
易破还家梦，难招去国魂。
一身从白首，随意答干坤。
道中寒食·其一
作者：陈与义
朝代：宋
体裁：五言律诗

飞絮春犹冷，离家食更寒。能供几岁月，不办了悲欢。刺史蒲萄酒，先生苜蓿盘。一官违壮节，百虑集征鞍。
道中寒食·其二
作者：陈与义
朝代：宋

斗粟淹吾驾，浮云笑此生。
有酒酬岁月，无梦到功名。
客裏逢归雁，愁边有乱莺。
杨花不解事，更作倚风轻。
道山宿直
作者：陈与义
朝代：宋

离离树子鹊惊飞，独倚枯筇无限时。
千丈虚廊貯明月，十分奇事更新诗。
人间路绝窗扉语，天上云空阁影移。
遥想王戎烛下算，百年辛苦一生痴。
道山宿直
作者：陈与义
朝代：宋
体裁：七言律诗

离离树子鹊惊飞，独倚枯筇无限时。千丈虚廊贮明月，十分奇事更新诗。人间路绝窗扉语，天上云空阁影移。遥想王戎烛下算，百年辛苦一生痴。
遥碧轩作呈使君少隐时欲赴召
作者：陈与义
朝代：宋
体裁：古风

我本山中人，尺一唤起趋埃尘。君为边城守，作意邀山入窗牖。朝来爽气如有期，送我凭轩一杯酒。丈夫已忍猿鹤羞，欲去且复斯须留。西峰木脱乱鬟拥，东岭烟破修眉浮。主人爱客山更好，醉里一笑惊蛮州。丁宁云雨莫作厄，明日青山当送客。
遥碧轩作呈使君少隐时欲赴召
作者：陈与义
朝代：宋

我本山中人，尺一唤起趋埃尘。
君为边城守，作意邀山入窗牖。
朝来爽气如有期，送我凭轩一杯酒。
丈夫已忍猿鹤羞，欲去且復斯须留。
西峯木脱乱鬟拥，东岭烟破修眉浮。
主人爱客山更好，醉裏一笑惊蛮州。
丁宁云雨莫作厄，明日青山当送客。
邓州城楼
作者：陈与义
朝代：宋

邓州城楼高百尺，楚岫秦云不相隔。傍城积水晚更明，照见纶巾倚楼客。李白上天不可呼，阴晴变化还须臾。独扶栏干咏奇句，满楼风月不枝梧。
邓州城楼
作者：陈与义
朝代：宋
体裁：古风

邓州城楼高百尺，楚岫秦云不相隔。傍城积水晚更明，照见纶巾倚楼客。李白上天不可呼，阴晴变化还须臾。独抚栏干咏奇句，满楼风月不枝梧。
邓州西轩书事十首
作者：陈与义
朝代：宋

小儒避贼南征日，皇帝行天第一春。走到邓州无脚力，桃花初动雨留人。千里空携一影来，白头更著乱蝉催。书生身世今如此，倚遍周家十二槐。瓦屋三间宽有馀，可怜小陆不同居。易求苏子六国印，难觅河桥一字书。莫嫌啖蔗佳境远，橄榄甜苦亦相并。都将壮节供辛苦，准拟残年看太平。皇家卜年过周历，变故未必非天仁。东南鬼火成何事，终待胡锋作争臣。杨刘相倾建中乱，不待白首今同归。只今将相须廉蔺，五月并门未解围。不须夜夜看太白，天地景气今如斯。始行夷狄相攻策，可惜中原见事迟。诏书忧民十六事，父老祝君一万年。白发书生喜无寐，从今不仕可归田。范公深忧天下日，仁祖爱民全盛年。遗庙只今香火冷，时时风叶一骚然。诸葛经行有夕风，千秋天地几英雄。吊古不须多感慨，人生半梦半醒中。
邓州西轩书事十首·其一
作者：陈与义
朝代：宋
体裁：古风

小儒避贼南征日，皇帝行天第一春。走到邓州无脚力，桃花初动雨留人。
邓州西轩书事十首·其一〇
作者：陈与义
朝代：宋

诸葛经行有夕风，千秋天地几英雄。
弔古不须多感慨，人生半梦半醒中。
邓州西轩书事十首·其七
作者：陈与义
朝代：宋
体裁：古风

不须夜夜看太白，天地景气今如斯。始行夷狄相攻策，可惜中原见事迟。
邓州西轩书事十首·其三
作者：陈与义
朝代：宋

瓦屋三间宽有余，可怜小陆不同居。
易求苏子六国印，难觅河桥一字书。
邓州西轩书事十首·其三
作者：陈与义
朝代：宋

瓦屋三间宽有馀，可怜小陆不同居。易求苏子六国印，难觅河桥一字书。
邓州西轩书事十首·其九
作者：陈与义
朝代：宋
体裁：古风

范公深忧天下日，仁祖爱民全盛年。遗庙只今香火冷，时时风叶一骚然。
邓州西轩书事十首·其二
作者：陈与义
朝代：宋

千里空携一影来，白头更着乱蝉催。
书生身世今如此，倚遍周家十二槐。
邓州西轩书事十首·其二
作者：陈与义
朝代：宋

千里空携一影来，白头更著乱蝉催。书生身世今如此，倚遍周家十二槐。
邓州西轩书事十首·其五
作者：陈与义
朝代：宋
体裁：古风

皇家卜年过周历，变故未必非天仁。东南鬼火成何事，终待胡锋作争臣。
邓州西轩书事十首·其八
作者：陈与义
朝代：宋

诏书忧民十六事，父老祝君一万年。白发书生喜无寐，从今不仕可归田。
邓州西轩书事十首·其八
作者：陈与义
朝代：宋

诏书忧民十六事，父老祝君一万年。
白髮书生喜无寐，从今不仕可归田。
邓州西轩书事十首·其六
作者：陈与义
朝代：宋
体裁：古风

杨刘相倾建中乱，不待白首今同归。只今将相须廉蔺，五月并门未解围。
邓州西轩书事十首·其十
作者：陈与义
朝代：宋
体裁：古风

诸葛经行有夕风，千秋天地几英雄。吊古不须多感慨，人生半梦半醒中。
邓州西轩书事十首·其四
作者：陈与义
朝代：宋
体裁：古风

莫嫌啖蔗佳境远，橄榄甜苦亦相并。都将壮节供辛苦，准拟残年看太平。
酴醾
作者：陈与义
朝代：宋

雨过无桃李，唯馀雪覆墙。青天映妙质，白日照繁香。影动春微透，花寒韵更长。风流到尊酒，犹足助诗狂。
酴醿
作者：陈与义
朝代：宋

雨过无桃李，唯余雪覆墙。青天映妙质，白日照繁香。影动春微透，花寒韵更长。风流到尊酒，犹足助诗狂。
醉中
作者：陈与义
朝代：宋

醉中今古兴衰事，诗裏江湖摇落时。
两手尚堪杯酒用，寸心唯是鬓毛知。
稽山拥郭东西去，禹穴生云朝暮奇。
万里南征无赋笔，茫茫远望不胜悲。
醉中
作者：陈与义
朝代：宋
体裁：七言律诗

醉中今古兴衰事，诗里江湖摇落时。两手尚堪杯酒用，寸心唯是鬓毛知。稽山拥郭东西去，禹穴生云朝暮奇。万里南征无赋笔，茫茫远望不胜悲。
醉中至西径梅花下已盛开
作者：陈与义
朝代：宋
体裁：七言绝句

梅花乱发雨晴时，褪尽红绡见玉肌。醉中忘却头边雪，横插繁枝归竹篱。
采菖蒲
作者：陈与义
朝代：宋

闲行涧底采菖蒲，千岁龙蛇抱石？。明朝却觅房州路，飞下山颠不要扶。
采菖蒲
作者：陈与义
朝代：宋
体裁：七言绝句

闲行涧底采菖蒲，千岁龙蛇抱石�。明朝却觅房州路，飞下山颠不要扶。
采菖蒲
作者：陈与义
朝代：宋

闲行涧底采菖蒲，千岁龙蛇抱石𦡱。明朝却觅房州路，飞下山颠不要扶。
里翁行
作者：陈与义
朝代：宋
体裁：古风

里翁无人支缓急，天雨墙坏百忧集。卖衣雇人筑得墙，不虑偷儿披户入。夜寒干陬不经过，偷儿若来知奈何。君不见巴丘古城如培塿，鲁肃当年万人守。
重阳
作者：陈与义
朝代：宋

去岁重阳已百忧，今年依旧叹羁游。篱底菊花唯解笑，镜中头发不禁秋。凉风又落宫南木，老雁孤鸣汉北州。如许行年那可记，谩排诗句写新愁。
重阳
作者：陈与义
朝代：宋

去岁重阳已百忧，今年依旧叹羁游。
篱底菊花唯解笑，镜中头髮不禁秋。
凉风又落宫南木，老雁孤鸣汉北州。
如许行年那可记，谩排诗句写新愁。
金潭道中
作者：陈与义
朝代：宋
体裁：五言律诗

晴路篮舆稳，举头闲望赊。前冈春泱漭，后岭雪槎牙。海内兵犹壮，村边岁自华。客行惊节序，回眼送桃花。
钱东之教授惠泽州吕道人砚为赋长句
作者：陈与义
朝代：宋

君不见铜雀台边多事土，走上觚棱荫歌舞。余香分尽垢不除，却寄书林汙缣楮。岂如此瓦凝青膏，冷面不识奸雄曹。吕公已去泫余泣，通谱未许弘农陶。暮年得君真耐久，摩挲玉质云生手。未知南越石虚中，亦有文章似君否。西家扑满本弟昆，趣尚清濁何年分。一朝堕地真瓦砾，莫望韩公无瘞文。
钱东之教授惠泽州吕道人砚为赋长句
作者：陈与义
朝代：宋

君不见铜雀台边多事土，走上觚棱荫歌舞。
余香分尽垢不除，却寄书林污缣楮。
岂如此瓦凝青膏，冷面不识姦雄曹。
吕公已去泫余泣，通谱未许弘农陶。
暮年得君真耐久，摩挲玉质云生手。
未知南越石虚中，亦有文章似君否。
西家扑满本弟昆，趣尚清浊何年分。
一朝堕地真瓦砾，莫望韩公无瘗文。
钱东之教授惠泽州吕道人砚为赋长句
作者：陈与义
朝代：宋

君不见铜雀台边多事土，走上觚棱荫歌舞。馀香分尽垢不除，却寄书林污缣楮。岂如此瓦凝青膏，冷面不识奸雄曹。吕公已去泫馀泣，通谱未许弘农陶。暮年得君真耐久，摩挲玉质云生手。未知南越石虚中，亦有文章似君否。西家扑满本弟昆，趣尚清浊何年分。一朝堕地真瓦砾，莫望韩公无瘗文。
长干行
作者：陈与义
朝代：宋

妾家长干里，春慵晏未起。花香袭梦回，略略事梳洗。妆台罢窥镜，盛色照江水。郎帆十幅轻，浑不闻橹声。曲岸转掀篷，一见兮目成。羞闻媒致辞，心许郎深情。一床两年少，相看悔不早。酒懽娱藏阄，园嬉索斗草。含笑盟春风，同心似偕老。郎行有程期，郎知妾未知。鷁首生羽翼，蛾眉无光辉。寄来纸上字，不尽心中事。问遍相逢人，不如自见真。心苦泪更苦，滴烂闺中土。寄语里中儿，莫作商人妇。
长干行
作者：陈与义
朝代：宋

妾家长干里，春慵晏未起。
花香袭梦回，略略事梳洗。
妆台罢窥镜，盛色照江水。
郎帆十幅轻，浑不闻橹声。
曲岸转掀篷，一见兮目成。
羞闻媒致辞，心许郎深情。
一床两年少，相看悔不早。
酒懽娱藏阄，园嬉索鬬草。
含笑盟春风，同心以偕老。
郎行有程期，郎知妾未知。
鹢首生羽翼，蛾眉无光辉。
寄来纸上字，不尽心中事。
问遍相逢人，不如自见真。
心苦泪更苦，滴烂闺中土。
寄语里中儿，莫作商人妇。
长干行
作者：陈与义
朝代：宋

妾家长干里，春慵晏未起。花香袭梦回，略略事梳洗。妆台罢窥镜，盛色照江水。郎帆十幅轻，浑不闻橹声。曲岸转掀篷，一见兮目成。羞闻媒致辞，心许郎深情。一床两年少，相看悔不早。酒欢娱藏阄，园嬉索斗草。含笑盟春风，同心以偕老。郎行有程期，郎知妾未知。鹢首生羽翼，蛾眉无光辉。寄来纸上字，不尽心中事。问遍相逢人，不如自见真。心苦泪更苦，滴烂闺中土。寄语里中儿，莫作商人妇。
长沙寺桂花重开
作者：陈与义
朝代：宋
体裁：七言绝句

天遣幽花两度开，黄昏梵放此徘徊。不教居士卧禅榻，唤出西厢共看来。
闰八月十二日过奇父共坐翠窦轩赏木犀花玲珑满枝光气动人念风日不贷此花无五日香矣而王使君未之知作小诗报之
作者：陈与义
朝代：宋
体裁：七言绝句

清露香浮黄玉枝，使君未到意低迷。极知有日交铜虎，可使无情向木犀。
闻王道济陷虏
作者：陈与义
朝代：宋
体裁：五言律诗

海内堂堂友，如今在贼围。虚传袁盎脱，不见华元归。浮世身难料，危途计易非。云孤马息岭，老泪不胜挥。
闻葛工部写华严经成随喜赋诗
作者：陈与义
朝代：宋

如来性海深复深，著书与世湔蓬心。画沙累土皆佛事，况乃一字能千金。老郎居尘念不起，法中龙象人师子。前身智永心了然，结习未空犹寄此。怪公聚笔如须弥，经成笔尽手不知。凌云题就韦诞老，愿力所到公何疑。珠函绣帙之兰室，护持金刚竦神物。枯葵应感不足伦，毛颕陶泓俱见佛。
闻葛工部写华严经成随喜赋诗
作者：陈与义
朝代：宋

如来性海深复深，著书与世湔蓬心。画沙累土皆佛事，况乃一字能千金。老郎居尘念不起，法中龙象人师子。前身智永心了然，结习未空犹寄此。怪公聚笔如须弥，经成笔尽手不知。凌云题就韦诞老，愿力所到公何疑。珠函绣帙芝兰室，护持金刚竦神物。枯葵应感不足论，毛颖陶泓俱见佛。